ai4bharat/Pralekha huggingface dataset:
ਸਿੱਖਿਆ ਮੰਤਰਾਲਾ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅਗਲੀ ਪੀੜ੍ਹੀ ਨੂੰ ਪ੍ਰੇਰਿਤ ਕਰਨ ਲਈ ਐੱਨਸੀਐੱਫ ਵਿੱਚ ਅਨੁਸ਼ੀਲਨ ਸਮਿਤੀ ਬਾਰੇ ਜਾਣਕਾਰੀ ਸ਼ਾਮਲ ਕਰਨ ਦਾ ਸੱਦਾ ਦਿੱਤਾ
ਕੇਂਦਰੀ ਸਿੱਖਿਆ ਅਤੇ ਕੌਸ਼ਲ ਵਿਕਾਸ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਕਿਹਾ ਕਿ ਅਨੁਸ਼ੀਲਨ ਸਮਿਤੀ 20ਵੀਂ ਸਦੀ ਵਿੱਚ ਬੰਗਾਲ ਤੋਂ ਸੰਚਾਲਿਤ ਇੱਕ ਪ੍ਰਮੁੱਖ ਗਰੁੱਪ ਕ੍ਰਾਂਤੀਕਾਰੀ ਸਮਿਤੀ ਸੀ, ਜਿਸ ਦਾ ਮਿਸ਼ਨ ਬਸਤੀਵਾਦ ਸ਼ਾਸਨ ਨੂੰ ਉਖਾੜ ਫੇਂਕਨਾ ਅਤੇ ਭਾਰਤ ਦੇ ਸੁਤੰਤਰਤਾ ਸੰਗ੍ਰਾਮ ਨੂੰ ਗਤੀ ਪ੍ਰਦਾਨ ਕਰਨਾ ਸੀ। ਉਨ੍ਹਾਂ ਨੇ ਸਾਹਸ, ਬਲਿਦਾਨ ਅਤੇ ਪ੍ਰੇਰਣਾ ਦੇ ਇਸ ਭਵਨ ਤੇ ਝੰਡਾ ਲਹਿਰਾਇਆ।
ਸ਼੍ਰੀ ਪ੍ਰਧਾਨ ਨੇ ਕਿਹਾ ਕਿ ਸਤੀਸ਼ ਚੰਦਰ ਪ੍ਰਮਾਥ ਮਿੱਤਰਾ, ਅਰਬਿੰਦੋ ਘੋਸ਼ ਅਤੇ ਸਰਲਾ ਦੇਵੀ ਦੁਆਰਾ ਸਥਾਪਿਤ, ਅਨੁਸ਼ੀਲਨ ਸਮਿਤੀ ਬੰਗਾਲ ਦੀ ਪਵਿੱਤਰ ਭੂਮੀ ਨਾਲ ਜੁੜੇ ਵੱਖ-ਵੱਖ ਸ਼ਾਨਦਾਰ ਸੰਸਥਾਨਾਂ ਵਿੱਚੋਂ ਇੱਕ ਸੀ, ਜਿਸ ਨੇ ਰਾਸ਼ਟਰਵਾਦੀ ਲੇਖਨ, ਪ੍ਰਕਾਸ਼ਨ ਅਤੇ ਸਵਦੇਸ਼ੀ ਤੇ ਜੋਰ ਦੇ ਕੇ ਦੇਸ਼ ਦੀ ਆਤਮ ਨੂੰ ਅਭਿਵਿਅਕਤ ਕੀਤਾ।
ਉਨ੍ਹਾਂ ਨੇ ਕਿਹਾ ਕਿ ਦੇਸ਼ਬੰਧੂ ਚਿੱਤਰੰਜਨ ਦਾਸ, ਸੁਰੇਂਦ੍ਰਨਾਥ ਟੈਗੋਰ, ਜਤਿੰਦ੍ਰਨਾਥ ਬੈਨਰਜੀ, ਬਾਘਾ ਜਤਿਨ ਜਿਹੇ ਮਹਾਨ ਵਿਅਕਤ ਅਨੁਸ਼ੀਲਨ ਸਮਿਤੀ ਨਾਲ ਜੁੜੇ ਸਨ। ਹੇਡਗੇਵਾਰ ਵੀ ਸਮਿਤੀ ਦੇ ਸਾਬਕਾ ਕਰਮਚਾਰੀ ਸਨ। ਉਨ੍ਹਾਂ ਨੇ ਕਿਹਾ ਕਿ ਮੈਨੂੰ ਵਿਸ਼ੇਸ਼ ਕਰਕੇ ਅੰਮ੍ਰਿਤ ਮਹੋਤਸਵ ਦੇ ਦੌਰਾਨ ਇਨ੍ਹਾਂ ਮਹਾਨੁਭਾਵਾਂ ਦੇ ਪ੍ਰਤੀ ਸ਼ਰਧਾ ਪ੍ਰਗਟ ਕਰਨ ਦਾ ਸੌਭਾਗ ਪ੍ਰਾਪਤ ਹੋਇਆ ਹੈ।
ਮੰਤਰੀ ਨੇ ਐੱਨਸੀਈਆਰਟੀ ਅਤੇ ਸਿੱਖਿਆ ਜਗਤ ਵਿੱਚ ਆਗਾਮੀ ਰਾਸ਼ਟਰੀ ਕੋਰਸ ਦੀ ਰੂਪਰੇਖਾ ਵਿੱਚ ਅਨੁਸ਼ੀਲਨ ਸਮਿਤੀ ਬਾਰੇ ਕਾਫੀ ਜਾਣਕਾਰੀ ਸ਼ਾਮਲ ਕਰਨ ਦਾ ਸੱਦਾ ਦਿੱਤਾ। ਉਨ੍ਹਾਂ ਨੇ ਕਿਹਾ ਕਿ ਸਾਡੀਆਂ ਪਾਠ ਪੁਸਤਕਾਂ ਵਿੱਚ ਅਨੁਸ਼ੀਲਨ ਸਮਿਤੀ ਦੇ ਇਤਿਹਾਸ ਬਾਰੇ ਮਹੱਤਵਪੂਰਨ ਜਾਣਕਾਰੀ ਅਗਲੀ ਪੀੜ੍ਹੀ ਨੂੰ ਪ੍ਰੇਰਿਤ ਕਰੇਗੀ।
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਮੰਤਰੀ ਮੰਡਲ ਨੇ ਵਰ੍ਹੇ 2020-21 ਲਈ ਫਾਸਫੋਰਸ ਯੁਕਤ ਅਤੇ ਪੋਟਾਸ਼ਯੁਕਤ  ਖਾਦਾਂ ਲਈ ਪੋਸ਼ਕ ਤੱਤ ਅਧਾਰਿਤ ਸਬਸਿਡੀ  ਦਰਾਂ ਦੇ ਨਿਰਧਾਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ  ਨੇਸਾਲ 2020-21ਲਈ ਫਾਸਫੋਰ ਸਯੁਕਤ ਅਤੇ ਪੋਟਾਸ਼ ਯੁਕਤ ਖਾਦਾਂ ਲਈ ਪੋਸ਼ਕ ਤੱਤ ਅਧਾਰਿਤ ਸਬਸਿਡੀ  ਦਰਾਂ ਦੇ ਨਿਰਧਾਰਨ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ।ਐੱਨਬੀਐੱਸ ਲਈ ਸਵੀਕ੍ਰਿਤ ਦਰਾਂ ਨਿਮਨ ਅਨੁਸਾਰ ਹਨ :
|
|
ਪ੍ਰਤੀ ਕਿਲੋਗ੍ਰਾਮ ਸਬਸਿਡੀ ਦਰਾਂ 
|
|
ਐੱਨ
|
|
ਪੀ
|
|
ਕੇ
|
|
ਐੱਸ
|
|
18.789
|
|
14.888
|
|
10.116
|
|
2.374
ਸੀਸੀਈਏ ਨੇ ਐੱਨਬੀਐੱਸ ਯੋਜਨਾ ਤਹਿਤ ਅਮੋਨੀਅਮ ਫਾਸਫੇਟ  ਨਾਮਕ ਇੱਕ ਜਟਿਲ ਖਾਦ ਨੂੰ ਵੀਸ਼ਾ ਮਲਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਸਾਲ 2020-21 ਦੌਰਾਨ ਪੀਐਂਡਕੇ ਖਾਦਾਂ ‘ਤੇ ਸਬਸਿਡੀ ਦੇਣ ਉੱਤੇ 22,186.55 ਕਰੋੜ ਰੁਪਏ ਦਾ ਅਨੁਮਾਨਿਤ ਖਰਚ ਆਵੇਗਾ।
ਖਾਦ ਕੰਪਨੀਆਂ ਨੂੰ ਸੀਸੀਈਏ ਦੁਆਰਾ ਪ੍ਰਵਾਨ ਸਬਸਿਡੀ ਦਰਾਂ‘ਤੇ ਪੀਐਂਡਕੇ‘ਤੇ ਸਬਸਿਡੀ ਪ੍ਰਦਾਨ ਕੀਤੀ ਜਾਵੇਗੀ।
ਸਿੱਖਿਆ ਮੰਤਰਾਲਾ
ਅਧਿਆਪਕ ਯੋਗਤਾ ਪ੍ਰੀਖਿਆ ਦੇ ਕੁਆਲੀਫਾਇੰਗ ਸਰਟੀਫਿਕੇਟ ਦੀ ਮਿਆਦ 7 ਸਾਲ ਤੋਂ ਵਧਾ ਕੇ ਜਿੰਦਗੀ ਭਰ ਲਈ ਕੀਤੀ ਗਈ - ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ੰਕ'
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ੰਕ' ਨੇ ਐਲਾਨ ਕੀਤਾ ਕਿ ਸਰਕਾਰ ਨੇ 2011 ਤੋਂ ਅਧਿਆਪਕ ਯੋਗਤਾ ਪ੍ਰੀਖਿਆ ਦੇ ਕੁਆਲੀਫਾਇੰਗ ਸਰਟੀਫਿਕੇਟ ਦੀ ਵੈਧਤਾ ਦੀ ਮਿਆਦ 7 ਸਾਲ ਤੋਂ ਵਧਾ ਕੇ ਜਿੰਦਗੀ ਭਰ ਲਈ ਕਰਨ ਦਾ ਫੈਸਲਾ ਕੀਤਾ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਸਬੰਧਤ ਰਾਜ ਸਰਕਾਰਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼, ਉਨ੍ਹਾਂ ਉਮੀਦਵਾਰਾਂ ਨੂੰ ਨਵੇਂ ਸਿਰੇ ਤੋਂ ਟੀਈਟੀ ਸਰਟੀਫਿਕੇਟ ਰੀਵੇਲੀਡੇਟ/ਜਾਰੀ ਕਰਨ ਲਈ ਲੋੜੀਂਦੀ ਕਾਰਵਾਈ ਕਰਨਗੇ, ਜਿਨ੍ਹਾਂ ਦੀ 7 ਸਾਲ ਦੀ ਮਿਆਦ ਸਮਾਪਤ ਹੋ ਚੁਕੀ ਹੈ।
ਸ੍ਰੀ ਪੋਖਰਿਯਾਲ ਨੇ ਕਿਹਾ ਕਿ ਟੀਚਿੰਗ ਦੇ ਖੇਤਰ ਵਿਚ ਆਪਣਾ ਭਵਿੱਖ ਬਣਾਉਣ ਦੇ ਚਾਹਵਾਨ ਉਮੀਦਵਾਰਾਂ ਲਈ ਰੋਜ਼ਗਾਰ ਦੇ ਮੌਕੇ ਵਧਾਉਣ ਲਈ ਇਹ ਇਕ ਸਕਾਰਾਤਮਕ ਕਦਮ ਹੋਵੇਗਾ।
ਅਧਿਆਪਕ ਯੋਗਤਾ ਟੈਸਟ ਕਿਸੇ ਵੀ ਵਿਅਕਤੀ ਲਈ ਸਕੂਲਾਂ ਵਿਚ ਅਧਿਆਪਕ ਵਜੋਂ ਨਿਯੁਕਤੀ ਦੇ ਯੋਗ ਬਣਨ ਲਈ ਜ਼ਰੂਰੀ ਯੋਗਤਾਵਾਂ ਵਿਚੋਂ ਇਕ ਹੈ। ਨੈਸ਼ਨਲ ਕੌਂਸਲ ਫਾਰ ਟੀਚਰ ਐਜੂਕੇਸ਼ਨ  ਦੇ11 ਫਰਵਰੀ, 2011 ਦੇ ਦਿਸ਼ਾ-ਨਿਰਦੇਸ਼ਾਂ ਵਿੱਚ ਇਹ ਨਿਰਧਾਰਤ ਕੀਤਾ ਗਿਆ ਸੀ ਕਿ ਟੀਈਟੀ ਰਾਜ ਸਰਕਾਰਾਂ ਵੱਲੋਂ ਕਰਵਾਏ ਜਾਣਗੇ ਅਤੇ ਟੀਈਟੀ ਸਰਟੀਫਿਕੇਟ ਦੀ ਵੈਧਤਾ ਟੀਈਟੀ ਪਾਸ ਕਰਨ ਦੀ ਤਰੀਕ ਤੋਂ 7 ਸਾਲ ਸੀ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਵਿਜ਼ੂਅਲ ਡਿਸਏਬੀਲਿਟੀਜ਼ ਵਾਲੇ ਵਿਅਕਤੀਆਂ ਦੇ ਸਸ਼ਕਤੀਕਰਣ ਲਈ ਨੈਸ਼ਨਲ ਇੰਸਟੀਟਿਊਟ ਦਾ ਦੌਰਾ
ਇਸ ਸੰਸਥਾਨ ਵਿੱਚ ਨੇਤਰਹੀਨ ਬੱਚਿਆਂ ਅਤੇ ਬਾਲਗ ਲਈ ਖੋਜ ਅਤੇ ਸੰਸਾਧਨ ਤਿਆਰ ਕੀਤੇ ਜਾਂਦੇ ਹਨ
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲੇ ਦੇ ਤਹਿਤ ਦੇਹਰਾਦੂਨ ਵਿੱਚ ਸਥਾਪਿਤ ਨੈਸ਼ਨਲ ਇੰਸਟੀਟਿਊਟ ਫੌਰ ਦ ਇੰਪਾਵਰਮੈਂਟ ਆਵ੍ ਪਰਸਨਸ ਵਿਦ ਵਿਜ਼ੂਅਲ ਡਿਸਏਬੀਲਿਟੀਜ਼  ਵਿੱਚ ਲੰਬੇ ਸਮੇਂ ਤੋਂ ਨੇਤਰਹੀਨ ਬੱਚਿਆਂ ਦੀ ਸਿੱਖਿਆ ਅਤੇ ਟ੍ਰੇਨਿੰਗ ਦਾ ਕੰਮ ਹੋ ਰਿਹਾ ਹੈ। ਸਮਾਜ ਦੀ ਮੁੱਖ ਧਾਰਾ ਵਿੱਚ ਇੱਥੋਂ ਤੋਂ ਨਿਕਲਣ ਵਾਲੇ ਬੱਚੇ ਨਾ ਕੇਵਲ ਪੂਰੀ ਤਰ੍ਹਾਂ ਸਥਾਪਿਤ ਹੋ ਰਹੇ ਹਨ ਪਰ ਉਹ ਸੀਬੀਐੱਸਈ ਬੋਰਡ ਤੋਂ ਲੈ ਕੇ ਯੂਪੀਐੱਸਸੀ ਜਿਹੀ ਸਿਵਲ ਸੇਵਾਵਾਂ ਵਿੱਚ ਵੀ ਸ਼ਾਨਦਾਰ ਸਥਾਨ ਹਾਸਲ ਕਰ ਰਹੇ ਹਨ। ਇਸ ਸੰਸਥਾ ਵਿੱਚ ਨੇਤਰਹੀਨ ਬੱਚਿਆਂ ਅਤੇ ਬਾਲਗਾਂ ਤੋਂ ਇਲਾਵਾ ਹੋਰ ਦਿਵਿਯਾਂਗਜਨਾਂ ਦੀ ਟ੍ਰੇਨਿੰਗ ਦੇ ਲਈ ਨਿਤ ਨਵੀਆਂ ਖੋਜਾਂ ਕੀਤੇ ਜਾਣ ਦੇ ਨਾਲ ਹੀ ਅਜਿਹੇ ਮਨੁੱਖੀ ਸੰਸਾਧਨ ਵੀ ਤਿਆਰ ਕੀਤੇ ਜਾ ਰਹੇ ਹਨ ਜੋ ਦੇਸ਼ ਦੇ ਦੂਸਰੇ ਹਿੱਸਿਆਂ ਵਿੱਚ ਆਪਣੇ ਗਿਆਨ ਨਾਲ ਦੂਸਰਿਆਂ ਦੀ ਮਦਦ ਕਰ ਸਕਣ।
ਸੰਸਥਾਨ ਦੇ ਸਹਾਇਕ ਪ੍ਰੋਫੈਸਰ ਮੈਡੀਕਲ ਮਨੋਵਿਗਿਆਨ ਡਾ ਸੁਰੇਂਦਰ ਢਾਲਵਾਲ ਨੇ ਦੱਸਿਆ ਕਿ ਇਸ ਦੀ ਸ਼ੁਰੂਆਤ ਦੇਸ਼ ਨੂੰ ਆਜ਼ਾਦੀ ਮਿਲਣ ਤੋਂ ਪਹਿਲਾਂ ਅੰਗ੍ਰੇਜ਼ਾਂ ਨੇ ਉਨ੍ਹਾਂ ਸੈਨਿਕਾਂ ਦੀ ਮਦਦ ਦੇ ਲਈ ਕੀਤੀ ਸੀ ਜੋ ਯੁੱਧ ਵਿੱਚ ਆਪਣੀ ਅੱਖਾਂ ਗੁਆ ਦਿੰਦੇ ਸਨ। ਆਜ਼ਾਦੀ ਤੋਂ ਬਾਅਦ ਭਾਰਤ ਸਰਕਾਰ ਨੇ ਇਸ ਨੂੰ ਇੱਕ ਰਾਸ਼ਟਰੀ ਸੰਸਥਾ ਦੇ ਰੂਪ ਵਿੱਚ ਵਿਕਸਿਤ ਕੀਤਾ ਅਤੇ ਹਰ ਤਰ੍ਹਾਂ ਦੇ ਦਿਵਿਯਾਂਗਜਨਾਂ ਖਾਸ ਕਰਕੇ ਨੇਤਰਹੀਨ ਬੱਚਿਆਂ ਦੇ ਲਈ ਇੱਥੇ ਖੋਜ ਅਤੇ ਟ੍ਰੇਨਿੰਗ ਦਾ ਕੰਮ ਸ਼ੁਰੂ ਕਰਵਾਇਆ। ਵਰਤਮਾਨ ਵਿੱਚ ਇਸ ਸੰਸਥਾ ਵਿੱਚ ਖੋਜ ਅਤੇ ਟ੍ਰੇਨਿੰਗ ਦੇ ਨਾਲ-ਨਾਲ ਸੀਬੀਐੱਸਈ ਬੋਰਡ ਨਾਲ ਸਬੰਧਿਤ ਇੱਕ ਇੰਟਰਮੀਡੀਏਟ ਪੱਧਰ ਤੱਕ ਕਾਲਜ ਵੀ ਸਥਾਪਿਤ ਹੈ ਜਿੱਥੇ ਦੇਸ਼ ਭਰ ਤੋਂ ਆਉਣ ਵਾਲੇ ਨੇਤਰਹੀਨ ਬੱਚਿਆਂ ਨੂੰ ਪ੍ਰਾਇਮਰੀ ਤੋਂ ਲੈ ਕੇ ਇੰਟਰਮੀਡੀਏਟ ਤੱਕ ਦੀ ਸਿੱਖਿਆ ਪ੍ਰਦਾਨ ਕੀਤੀ ਜਾਂਦੀ ਹੈ। ਕਾਲਜ ਦੇ ਵਾਈਸ ਪ੍ਰਿੰਸੀਪਲ ਅਮਿਤ ਕੁਮਾਰ ਸ਼ਰਮਾ ਨੇ ਦੱਸਿਆ ਕਿ ਇਸ ਸਮੇਂ ਉਨ੍ਹਾਂ ਦੇ ਇੱਥੇ ਵਿਭਿੰਨ ਕਲਾਸਾਂ ਵਿੱਚ ਕੁੱਲ 254 ਬੱਚਿਆਂ ਦੀ ਰਜਿਸਟ੍ਰੇਸ਼ਨ ਹੈ। ਇਨ੍ਹਾਂ ਬੱਚਿਆਂ ਨੂੰ ਬਹੁਤ ਹੀ ਘੱਟ ਉਮਰ ਵਿੱਚ ਔਨਲਾਈਨ ਅਰਜ਼ੀਆਂ ਰਾਹੀਂ ਚੁਣਿਆਂ ਜਾਂਦਾ ਹੈ। ਸਾਰੇ ਬੱਚੇ ਕਾਲਜ ਕੈਂਪਸ ਵਿੱਚ ਸਥਿਤ ਹੋਸਟਲ ਵਿੱਚ ਹੀ ਰਹਿ ਕੇ ਪੜ੍ਹਾਈ ਕਰਦੇ ਹਨ। ਕੋਵਿਡ ਦੇ ਸਮੇਂ ਇਨ੍ਹਾਂ ਬੱਚਿਆਂ ਨੂੰ ਪਹਿਲੀ ਵਾਰ ਔਨਲਾਈਨ ਸਿੱਖਿਆ ਸ਼ੁਰੂ ਕੀਤੀ ਗਈ ਅਤੇ ਉਕਤ ਵਰ੍ਹੇ 2021 ਵਿੱਚ ਸੀਬੀਐੱਸਈ ਬੋਰਡ ਵਿੱਚ ਇਸ ਕਾਲਜ ਦੇ ਬੱਚਿਆਂ ਦਾ ਰਿਕਾਰਡ ਰਿਜਲਟ ਵੀ ਮਿਲਿਆ। ਬਿਹਤਰ ਸਿੱਖਿਆ ਨਤੀਜੇ ਦੇ ਚਲਦੇ ਸੀਬੀਐੱਸਸੀ ਬੋਰਡ ਨੇ ਸੰਸਥਾਨ ਦੇ ਇਸ ਕਾਲਜ ਨੂੰ ਏ ਪਲੱਸ ਕੈਟੇਗਰੀ ਦਾ ਸਰਟੀਫਿਕੇਟ ਵੀ ਪ੍ਰਦਾਨ ਕਰ ਰੱਖਿਆ ਹੈ।
ਵਾਈਸ ਪ੍ਰਿੰਸੀਪਲ ਸ਼੍ਰੀ ਸ਼ਰਮਾ ਨੇ ਦੱਸਿਆ ਹੈ ਕਿ ਜਲਦੀ ਹੀ ਉਨ੍ਹਾਂ ਦੇ ਇੱਥੇ ਸੀਬੀਐੱਸਸੀ ਬੋਰਡ ਦੁਆਰਾ ਲਾਗੂ ਆਰਟੀਫਿਸ਼ੀਅਲ ਇੰਟੈਲੀਜੈਂਸ ਦੀ ਵੀ ਪੜ੍ਹਾਈ ਸ਼ੁਰੂ ਹੋ ਜਾਵੇਗੀ। ਵਰਤਮਾਨ ਵਿੱਚ ਇੱਥੇ ਆਮ ਵਿਸ਼ਿਆਂ ਤੋਂ ਇਲਾਵਾ ਇੰਨਫੋਮੇਸ਼ਨ ਟੈਕਨੋਲੋਜੀ ਜਿਹੇ ਵਿਸ਼ੇ ਵੀ ਨੇਤਰਹੀਨ ਬੱਚਿਆਂ ਨੂੰ ਪੜ੍ਹਾਏ ਜਾ ਰਹੇ ਹਨ। ਕੰਪਿਊਟਰ ਸਿੱਖਿਆ ਵਿੱਚ ਇੱਥੋਂ ਦੇ ਬੱਚਿਆਂ ਦੀ ਕੁਸ਼ਲਤਾ ਦੇਖ ਕੇ ਲਗਦਾ ਹੀ ਨਹੀਂ ਹੈ ਕਿ ਉਹ ਨੇਤਰਹੀਨ ਹਨ।
ਨੈਸ਼ਨਲ ਇੰਸਟੀਟਿਊਟ ਫਾਰ ਦ ਇੰਪਾਵਰਮੈਂਟ ਵਿਦ ਵਿਜ਼ੂਅਲ ਡਿਸਏਬੀਲਿਟੀਜ਼  ਵਿੱਚ ਆਮ ਸਿੱਖਿਆ ਤੋਂ ਇਲਾਵਾ ਸਕਿਲ ਡਿਵੈਲਪਮੈਂਟ ਦੇ ਕੰਮ ਅਤੇ ਸੈਂਟ੍ਰਲ ਬ੍ਰੇਲ  ਪ੍ਰੈੱਸ ਵੀ ਹੈ। ਆਮ ਚੋਣਾਂ ਵਿੱਚ ਇਸਤੇਮਾਲ ਕੀਤੇ ਜਾਣ ਵਾਲੇ ਵਿਸ਼ੇਸ਼ ਬੈਲਟ ਵੀ ਇਸੇ ਸੰਸਥਾ ਵਿੱਚ ਬਣਦੇ ਹਨ, ਇੱਥੇ ਬੀ.ਐੱਡ ਅਤੇ ਡੀ.ਐੱਡ ਦੀ ਟ੍ਰੇਨਿੰਗ ਵੀ ਦਿੱਤੀ ਜਾਂਦੀ ਹੈ। ਇੱਥੋਂ ਦੀ ਪਾਸ ਆਊਟ ਕਰਨ ਵਾਲੇ ਵਿਦਿਆਰਥੀ ਦੇਸ਼ ਭਰ ਵਿੱਚ ਨੇਤਰਹੀਨ ਲੋਕਾਂ ਨੂੰ ਟ੍ਰੇਨਿੰਗ ਦੇ ਰਹੇ ਹਨ। ਇਸ ਸੰਸਥਾਨ ਵਿੱਚ ਖੋਜ ਦਾ ਵੀ ਇੱਕ ਵਿਸ਼ੇਸ਼ ਸਥਾਨ ਹੈ। ਸੰਸਥਾ ਨੇ ਨੇਤਰਹੀਨ ਬੱਚਿਆਂ ਦੇ ਲਈ ਇੱਕ ਖਾਸ ਚੇਸ ਬੋਰਡ ਵੀ ਤਿਆਰ ਕੀਤਾ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 214.27 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 36,31,977 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 50,342 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.11% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.7% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 6,614 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,39,00,204 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 6,395 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 88.83 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 3,25,602 ਟੈਸਟ ਕੀਤੇ ਗਏ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ ਨਾਲ ਗੱਲ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਬੈਂਜਾਮਿਨ ਨੇਤਨਯਾਹੂ ਨਾਲ ਗੱਲ ਕੀਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਪ੍ਰਧਾਨ ਮੰਤਰੀ @netanyahu ਨਾਲ ਗੱਲ ਕੀਤੀ ਅਤੇ ਬਹੁਪੱਖੀ ਭਾਰਤ-ਇਜ਼ਰਾਈਲ ਦੋਸਤੀ ਨੂੰ ਮਜ਼ਬੂਤ ਕਰਨ ਦੇ ਢੰਗ-ਤਰੀਕਿਆਂ, ਇਨੋਵੇਸ਼ਨ ਸਾਂਝੇਦਾਰੀ 'ਤੇ ਸਾਡਾ ਧਿਆਨ ਹੋਰ ਗਹਿਰਾ ਕਰਨ, ਅਤੇ ਰੱਖਿਆ ਅਤੇ ਸੁਰੱਖਿਆ ਵਿੱਚ ਸਾਡੇ ਦਰਮਿਆਨ ਚੱਲ ਰਹੇ ਸਹਿਯੋਗ 'ਤੇ ਚਰਚਾ ਕੀਤੀ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕੰਪਾਉਂਡ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ‘ਤੇ ਪੁਰਸ਼ ਤੀਰਅੰਦਾਜ਼ੀ ਟੀਮ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਏਸ਼ਿਆਈ ਖੇਡਾਂ ਵਿੱਚ ਕੰਪਾਉਂਡ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ‘ਤੇ ਅਭਿਸ਼ੇਕ ਵਰਮਾ, ਓਜਸ ਪ੍ਰਵੀਣ ਦੇਵਤਾਲੇ ਅਤੇ ਪ੍ਰਥਮੇਸ਼ ਜਾਵਕਰ  ਦੀ ਪੁਰਸ਼ ਤੀਰਅੰਦਾਜ਼ੀ ਟੀਮ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ ‘ਤੇ ਪੋਸਟ ਕੀਤਾ:
“ਭਾਰਤੀ ਤੀਰਅੰਦਾਜ਼ਾਂ ਦਾ ਸਮੁੱਚੇ ਤੌਰ ‘ਤੇ ਸ਼ਾਨਦਾਰ ਪ੍ਰਦਰਸ਼ਨ! ਕੰਪਾਉਂਡ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ਦੇ ਲਈ ਸਾਡੀ ਪੁਰਸ਼ ਤੀਰਅੰਦਾਜ਼ੀ ਟੀਮ ‘ਤੇ ਮਾਣ ਹੈ!
ਤੀਰਅੰਦਾਜ਼ ਅਭਿਸ਼ੇਕ , ਓਜਸ ਪ੍ਰਵੀਣ ਦੇਵਤਾਲੇ ਅਤੇ ਪ੍ਰਥਮੇਸ਼ ਜਾਵਕਰ ਦਾ ਹਰ ਪੱਧਰ ‘ਤੇ ਸ਼ਾਨਦਾਰ ਪ੍ਰਦਰਸ਼ਨ ਰਿਹਾ। ਨਿਸ਼ਚਿਤ ਤੌਰ ‘ਤੇ ਅਦਭੁਤ! ਉਨ੍ਹਾਂ ਦੇ ਭਵਿੱਖ ਦੇ ਪ੍ਰਯਾਸਾਂ ਲਈ ਸ਼ੁਭਕਾਮਨਾਵਾਂ।”
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਮਾਰਚ -2021 ਵਿੱਚ 7.12 ਕਰੋੜ ਈ-ਵੇਅ ਬਿੱਲ; ਪਿਛਲੇ ਤਿੰਨ ਸਾਲਾਂ ਦੌਰਾਨ ਇੱਕ ਮਹੀਨੇ ਵਿੱਚ ਸਭ ਤੋਂ ਵੱਧ
ਪਿਛਲੇ 3 ਸਾਲਾਂ ਵਿੱਚ ਕੁੱਲ 180.34 ਕਰੋੜ ਈ-ਵੇਅ ਬਿੱਲ ਤਿਆਰ ਕੀਤੇ ਗਏ
ਈ-ਵੇਅ ਬਿੱਲ ਪ੍ਰਣਾਲੀ ਨੇ ਕੋਵਿਡ -19 ਮਹਾਮਾਰੀ ਲਈ ਲੋੜੀਂਦੇ ਲਾਕਡਾਊਨ ਦੌਰਾਨ ਜ਼ਰੂਰੀ ਚੀਜ਼ਾਂ ਅਤੇ ਡਾਕਟਰੀ ਸਪਲਾਈਆਂ ਦੀ ਆਵਾਜਾਈ ਦੀ ਨਿਗਰਾਨੀ ਕਰਨ ਵਿੱਚ ਸਹਾਇਤਾ ਕੀਤੀ
ਜੀਐਸਟੀ ਪ੍ਰਣਾਲੀ ਅਧੀਨ ਈ-ਵੇਅ ਬਿਲ ਸਿਸਟਮ ਨੇ ਮਾਰਚ 2021 ਦੇ ਮਹੀਨੇ ਵਿੱਚ 7.12 ਕਰੋੜ ਈ-ਵੇਅ ਬਿੱਲ ਬਣਾ ਕੇ ਇੱਕ ਨਵਾਂ ਮੀਲ ਪੱਥਰ ਸਥਾਪਤ ਕੀਤਾ ਹੈ। ਈ-ਵੇਅ ਬਿਲ ਸਿਸਟਮ ਦੇ ਪਿਛਲੇ ਤਿੰਨ ਸਾਲਾਂ ਦੀ ਯਾਤਰਾ ਦੌਰਾਨ ਕਿਸੇ ਵੀ ਮਹੀਨੇ ਵਿੱਚ ਇਹ ਈ-ਵੇਅ ਬਿਲਾਂ ਦੀ ਸਭ ਤੋਂ ਵੱਧ ਸੰਖਿਆ ਹੈ। ਇਸੇ ਤਰ੍ਹਾਂ 24 ਮਾਰਚ 2021 ਨੂੰ 27.86 ਲੱਖ ਈ-ਵੇਅ ਬਿੱਲ ਤਿਆਰ ਕੀਤੇ ਗਏ ਹਨ, ਜੋ ਪਿਛਲੇ ਤਿੰਨ ਸਾਲਾਂ ਵਿੱਚ ਇੱਕ ਦਿਨ ਵਿੱਚ ਸਭ ਤੋਂ ਵੱਧ ਹਨ। ਪਿਛਲੇ 3 ਸਾਲਾਂ ਵਿੱਚ ਕੁੱਲ 180.34 ਕਰੋੜ ਈ-ਵੇਅ ਬਿੱਲ ਤਿਆਰ ਕੀਤੇ ਗਏ ਹਨ।
ਈ-ਵੇਅ ਬਿਲ ਸਿਸਟਮ ਨੂੰ 1 ਅਪ੍ਰੈਲ 2018 ਨੂੰ ਜੀਐਸਟੀ ਕੌਂਸਲ ਦੇ ਨਿਰਦੇਸ਼ਾਂ ਅਨੁਸਾਰ ਨੈਸ਼ਨਲ ਇਨਫੋਰਮੈਟਿਕਸ ਸੈਂਟਰ  ਦੁਆਰਾ ਲਾਂਚ ਕੀਤਾ ਗਿਆ ਸੀ। ਈ-ਵੇਅ ਬਿੱਲ ਸਿਸਟਮ ਦਾ ਰੋਲ ਆਊਟ 1 ਅਪ੍ਰੈਲ 2018 ਤੋਂ 16 ਜੂਨ 2018 ਤੱਕ ਪੜਾਅਵਾਰ ਹੋਇਆ। ਈ-ਵੇਅ ਬਿੱਲ ਪ੍ਰਣਾਲੀ ਨੇ ਪਿਛਲੇ ਤਿੰਨ ਸਾਲਾਂ ਵਿੱਚ ਉੱਚ ਉਪਲਬਧਤਾ ਬਰਕਰਾਰ ਰੱਖੀ ਹੈ।
ਚੀਜ਼ਾਂ ਦੀ ਆਵਾਜਾਈ ਲਈ ਇੱਕ ਜਗ੍ਹਾ ਤੋਂ ਦੂਜੀ ਜਗ੍ਹਾ ਈ-ਵੇਅ ਬਿੱਲ ਤਿਆਰ ਕਰਨ ਦੀ ਜ਼ਰੂਰਤ ਹੈ, ਜਿਸਦਾ ਮੁੱਲ 50,000 / - ਰੁਪਏ ਤੋਂ ਵੱਧ ਹੁੰਦਾ ਹੈ। ਇਸ ਨੇ ਕਈ ਰਾਜਾਂ ਦੇ ਈ-ਵੇਅ ਬਿੱਲ ਦੀ ਜ਼ਰੂਰਤ ਨੂੰ ਇੱਕ ਈ-ਵੇਅ ਬਿੱਲ ਨਾਲ ਬਦਲ ਦਿੱਤਾ ਹੈ। ਈ-ਵੇਅ ਬਿੱਲ ਨੇ ਮਾਲ ਦੀ ਆਵਾਜਾਈ ਵਿੱਚ ਆਵਾਜਾਈ ਦੇ ਸਮੇਂ ਨੂੰ ਘਟਾਉਣ ਵਿੱਚ ਸਹਾਇਤਾ ਕੀਤੀ ਹੈ। ਇਸ ਨੇ ਰਾਜ ਦੀਆਂ ਸਰਹੱਦਾਂ 'ਤੇ ਸਥਿਤ ਚੈੱਕ ਪੋਸਟਾਂ ਨੂੰ ਹਟਾਉਣ ਦੀ ਸਹੂਲਤ ਦਿੱਤੀ ਹੈ ਅਤੇ ਟੈਕਸ ਦੀ ਪਾਲਣਾ ਅਤੇ ਟੈਕਸ ਦੀ ਵਸੂਲੀ ਵਿੱਚ ਸੁਧਾਰ ਕੀਤਾ ਹੈ।
ਈ-ਵੇਅ ਬਿੱਲ ਪ੍ਰਣਾਲੀ ਨੇ ਕੋਵਿਡ -19 ਮਹਾਮਾਰੀ ਦੀ ਰੋਕਥਾਮ ਲਈ ਜ਼ਰੂਰੀ ਤਾਲਾਬੰਦੀ ਦੌਰਾਨ ਸਰਕਾਰੀ ਵਿਭਾਗਾਂ ਨੂੰ ਦੇਸ਼ ਦੇ ਵੱਖ ਵੱਖ ਹਿੱਸਿਆਂ ਵਿੱਚ ਜ਼ਰੂਰੀ ਵਸਤਾਂ ਅਤੇ ਡਾਕਟਰੀ ਸਪਲਾਈ ਦੀ ਆਵਾਜਾਈ ਦੀ ਨਿਗਰਾਨੀ ਕਰਨ ਲਈ ਕਈ ਰਿਪੋਰਟਾਂ ਮੁਹੱਈਆ ਕਰਵਾਈਆਂ। ਉਪਭੋਗਤਾ ਦੇ ਤਜ਼ਰਬੇ ਅਤੇ ਮਿੱਤਰਤਾ ਭਾਵ ਨੂੰ ਬਿਹਤਰ ਬਣਾਉਣ ਲਈ ਸਿਸਟਮ ਨੂੰ ਨਿਯਮਤ ਰੂਪ ਨਾਲ ਵਧਾਇਆ ਗਿਆ ਹੈ। ਵਾਹਨ ਸਿਸਟਮ ਦੇ ਨਾਲ ਵਾਹਨ ਨੰਬਰ ਦੀ ਵੈਧਤਾ ਅਤੇ ਮਾਲ ਦੀ ਆਵਾਜਾਈ ਲਈ ਸਰੋਤ ਅਤੇ ਮੰਜ਼ਿਲ ਪਿੰਨ ਕੋਡਾਂ ਵਿਚਕਾਰ ਦੂਰੀ ਦੀ ਆਟੋਮੈਟਿਕ ਗਣਨਾ, ਕੀਤੇ ਗਏ ਵੱਡੇ ਸੁਧਾਰ ਹਨ।
ਜੀਐੱਸਟੀ ਅਧਿਕਾਰੀਆਂ ਲਈ ਈ-ਵੇਅ ਬਿੱਲ ਪ੍ਰਣਾਲੀ ਦੇ ਅਧਾਰ ਤੇ ਰੁਝਾਨ ਵਿਸ਼ਲੇਸ਼ਣ, ਸਪਲਾਈ ਚੇਨ, ਜੋਖਮ ਵਿਸ਼ਲੇਸ਼ਣ, ਡੇਟਾ ਵਿਸ਼ਲੇਸ਼ਣ ਆਦਿ ਦੀਆਂ ਕਈ ਵਿਸ਼ਲੇਸ਼ਕ ਰਿਪੋਰਟਾਂ ਜੀਐਸਟੀ ਅਧਿਕਾਰੀਆਂ ਲਈ ਤਿਆਰ ਕੀਤੀਆਂ ਜਾਂਦੀਆਂ ਹਨ ਅਤੇ ਟੈਕਸ ਚੋਰੀ ਦੀ ਗਿਣਤੀ ਦਾ ਪਤਾ ਲਗਾਉਣ ਵਿੱਚ ਸਹਾਇਤਾ ਕੀਤੀ ਜਾਂਦੀ ਹੈ। ਈ-ਵੇਅ ਬਿੱਲ ਪ੍ਰਣਾਲੀ ਦੀਆਂ ਇਹ ਰਿਪੋਰਟਾਂ ਇਸ ਤਰ੍ਹਾਂ ਅਧਿਕਾਰੀਆਂ ਨੂੰ ਟੈਕਸ ਉਗਰਾਹੀ ਵਧਾਉਣ ਵਿੱਚ ਸਹਾਇਤਾ ਕਰ ਰਹੀਆਂ ਹਨ।
ਹਾਲ ਹੀ ਵਿੱਚ, ਫਾਸਟੈਗ ਡੇਟਾ ਨੂੰ ਈ-ਵੇਅ ਬਿਲ ਸਿਸਟਮ ਨਾਲ ਜੋੜਿਆ ਗਿਆ ਹੈ। ਰੋਜ਼ਾਨਾ ਔਸਤਨ, ਵਪਾਰਕ ਵਾਹਨਾਂ ਨਾਲ ਸਬੰਧਤ 826 ਟੋਲ ਪਲਾਜ਼ਿਆਂ ਤੋਂ 24 ਲੱਖ ਫਾਸਟੈਗ ਲੈਣ-ਦੇਣ ਦੀ ਜਾਣਕਾਰੀ ਨੂੰ ਐੱਨਪੀਸੀਆਈ/ਐਨਐਚਏ ਅਤੇ ਐਨਆਈਸੀ ਪ੍ਰਣਾਲੀਆਂ ਵਿਚਕਾਰ ਸਾਂਝਾ ਕੀਤਾ ਜਾਂਦਾ ਹੈ। ਇਹ ਵੇਰਵੇ ਜੀਐਸਟੀ ਅਫਸਰਾਂ ਨੂੰ ਨਵੀਂ ਵਿਸ਼ਲੇਸ਼ਣ ਵਾਲੀਆਂ ਰਿਪੋਰਟਾਂ ਦੀ ਵਰਤੋਂ ਕਰਦਿਆਂ ਈ-ਵੇਅ ਬਿੱਲਾਂ ਦੀ ਆਵਾਜਾਈ ਨੂੰ ਟਰੈਕ ਕਰਨ ਵਿੱਚ ਸਹਾਇਤਾ ਕਰਨਗੇ।
01.04.2018 ਤੋਂ 31.03.2021 ਤੱਕ ਦੇ ਮੁੱਖ ਅੰਕੜੇ
|
|
ਬਣਾਏ ਗਏ ਈ-ਵੇਅ ਬਿਲਸ ਦੀ ਸੰਖਿਆ
|
|
180.34 ਕਰੋੜ
|
|
ਵਰਤੇ ਵਾਹਨਾਂ ਦੀ ਗਿਣਤੀ
|
|
2.2 ਕਰੋੜ
|
|
ਲਾਗਇਨ ਕੀਤੇ ਉਪਭੋਗਤਾਵਾਂ ਦੀ ਗਿਣਤੀ
|
|
37.6 ਲੱਖ
|
|
ਕੰਸਾਇਨਰਾਂ ਦੀ ਗਿਣਤੀ
|
|
35 ਲੱਖ
|
|
ਕੰਸਾਇਨੀਆਂ ਦੀ ਗਿਣਤੀ
|
|
77 ਲੱਖ
|
|
ਸ਼ਾਮਲ ਟਰਾਂਸਪੋਰਟਰਾਂ ਦੀ ਗਿਣਤੀ
|
|
0.92 ਲੱਖ
|
|
ਅਧਿਕਾਰੀਆਂ ਦੁਆਰਾ ਕੀਤੀ ਤਸਦੀਕ ਦੀ ਗਿਣਤੀ
|
|
7 ਕਰੋੜ
ਈ-ਵੇਅ ਬਿੱਲਾਂ ਦੇ 6 ਮਹੀਨਿਆਂ ਦੇ ਅੰਕੜਿਆਂ ਦੀ ਤੁਲਨਾ 
ਈ-ਵੇਅ ਬਿੱਲਾਂ ਦੇ 3-ਸਾਲ ਦੇ ਅੰਕੜੇ
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਪਹਿਲੀ ਡਬਲ ਸਟੈਕ ਕੰਟੇਨਰ ਟ੍ਰੇਨ ਉੱਚ ਦਰਜੇ ਦੇ ਓਐੱਚਈ ਇਲੈਕਟ੍ਰੀਫਾਈਡ ਸੈਕਸ਼ਨਾਂ ਉੱਤੇ ਚਲਾ ਕੇ ਨਵਾਂ ਵਿਸ਼ਵ ਬੈਂਚ ਮਾਰਕ ਸਥਾਪਿਤ ਕੀਤਾ
ਮਾਲ ਢੁਆਈ ਅਪ੍ਰੇਸ਼ਨਾਂ ਵਿੱਚ ਇਨੋਵੇਸ਼ਨ, ਗਤੀ ਅਤੇ ਅਨੁਕੂਲਣ ਉੱਤੇ ਜ਼ੋਰ
1 ਅਪ੍ਰੈਲ 2020 ਤੋਂ 10 ਜੂਨ 2020 ਤੱਕ ਭਾਰਤੀ ਰੇਲਵੇ ਨੇ ਆਪਣੀਆਂ ਨਿਰਵਿਘਨ 24 ਘੰਟੇ ਮਾਲ ਢੁਆਈ ਕਰਨ ਵਾਲੀਆਂ ਟ੍ਰੇਨਾਂ ਦੇ ਸੰਚਾਲਨ ਰਾਹੀਂ 178.68 ਮਿਲੀਅਨ ਟਨ ਵਸਤਾਂ ਦੀ ਢੋਆ ਢੁਆਈ ਕੀਤੀ
32.40 ਲੱਖ ਤੋਂ ਵੱਧ ਵੈਗਨਾਂ ਨੇ 24 ਮਾਰਚ, 2020 ਤੋਂ 10 ਜੂਨ, 2020 ਤੱਕ ਮਾਲ ਸਪਲਾਈ ਕਰਕੇ ਸਪਲਾਈ ਚੇਨ ਨੂੰ ਜਾਰੀ ਰੱਖਿਆ, ਇਨ੍ਹਾਂ ਵਿੱਚੋਂ 18 ਲੱਖ ਤੋਂ ਵੱਧ ਵੈਗਨਾਂ ਜ਼ਰੂਰੀ ਵਸਤਾਂ ਲੈ ਕੇ ਗਈਆਂ
22 ਮਾਰਚ, 2020 ਤੋਂ 10 ਜੂਨ, 2020 ਤੱਕ ਕੁੱਲ 3897 ਪਾਰਸਲ ਟ੍ਰੇਨਾਂ ਭਾਰਤੀ ਰੇਲਵੇ ਦੁਆਰਾ ਚਲਾਈਆਂ ਗਈਆਂ ਜਿਨ੍ਹਾਂ ਵਿੱਚ 1,39,196 ਟਨ ਸਮਾਨ ਦੀ ਢੁਆਈ ਹੋਈ
ਭਾਰਤੀ ਰੇਲਵੇ ਨੇ ਪਹਿਲੀ ਓਵਰ ਹੈੱਡ ਇਕੁਇਪਮੈਂਟ  ਟ੍ਰੇਨ ਚਾਲੂ ਕਰਕੇ ਇੱਕ ਨਵਾਂ ਵਿਸ਼ਵ ਬੈਂਚ ਮਾਰਕ ਸਥਾਪਿਤ ਕੀਤਾ, ਜਿਸ ਵਿੱਚ 7.59 ਮੀਟਰ ਦੀ ਉਚਾਈ ਉੱਤੇ ਸੰਪਰਕ ਤਾਰ ਲਗੀ ਹੋਈ ਹੈ ਅਤੇ ਇਹ ਡਬਲ ਸਟੈਕ ਕੰਟੇਨਰ ਇਲੈਕਟ੍ਰੀਫਾਈਡ ਗੱਡੀ ਪੱਛਮੀ ਰੇਲਵੇ ਵਿੱਚ ਇਲੈਕਟ੍ਰੀਫਾਈਡ ਖੇਤਰ ਵਿੱਚ ਸਫਲਤਾ ਨਾਲ ਚਲਾਈ ਗਈ। ਇਹ ਸ਼ਾਨਦਾਰ ਪ੍ਰਾਪਤੀ ਆਪਣੇ ਆਪ ਵਿੱਚ ਦੁਨੀਆ ਵਿੱਚ ਪਹਿਲੀ ਕਿਸਮ ਦੀ ਹੈ ਅਤੇ ਇਸ ਨਾਲ ਗ੍ਰੀਨ ਇੰਡੀਆ ਦੇ ਖਾਹਿਸ਼ੀ ਮਿਸ਼ਨ ਵਿੱਚ ਤੇਜ਼ੀ ਆਵੇਗੀ। ਇਸ ਬੇਮਿਸਾਲ ਵਿਕਾਸ ਨਾਲ ਭਾਰਤੀ ਰੇਲਵੇ ਨੂੰ ਉੱਚ ਦਰਜੇ ਦੇ ਓਐੱਚਈ ਇਲੈਕਟ੍ਰੀਫਾਈਡ ਸੈਕਸ਼ਨਾਂ ਉੱਤੇ ਚਲਾ ਕੇ ਨਵਾਂ ਡਬਲ ਸਟੈਕ ਕੰਟੇਨਰ ਗੱਡੀ ਚਲਾਉਣ ਦਾ ਮਾਣ ਹਾਸਲ ਹੋਇਆ ਹੈ। ਇਹ ਗੱਡੀ 10 ਜੂਨ, 2020 ਨੂੰ ਸਫਲਤਾ ਨਾਲ ਗੁਜਰਾਤ ਵਿੱਚ ਪਾਲਨਪੁਰ ਤੋਂ ਬੋਟਡ ਸਟੇਸ਼ਨਾਂ ਦਰਮਿਆਨ ਚੱਲੀ।
ਇਸ ਤਰ੍ਹਾਂ ਦੀਆਂ ਪਹਿਲਾਂ ਵਿੱਚ ਜ਼ੋਰ ਇਨੋਵੇਸ਼ਨ, ਗਤੀ ਅਤੇ ਮਾਲ ਢੁਆਈ ਅਪ੍ਰੇਸ਼ਨਾਂ ਦੇ ਅਨੁਕੂਲਣ ਉੱਤੇ ਦਿੱਤਾ ਜਾਂਦਾ ਹੈ। ਭਾਵੇਂ ਕੋਵਿਡ ਲੌਕਡਾਊਨ ਦੌਰਾਨ ਸਮਾਂ ਜ਼ਾਇਆ ਹੋਇਆ ਪਰ ਇਸ ਦੇ ਬਾਵਜੂਦ ਮੰਤਰਾਲਾ ਦੁਆਰਾ ਪਿਛਲੇ ਸਾਲਾਂ ਦੇ ਮਾਲ ਢੁਆਈ ਦੇ ਅੰਕੜਿਆਂ ਤੋਂ ਅੱਗੇ ਲੰਘਣ ਉੱਤੇ ਜ਼ੋਰ ਦਿੱਤਾ ਜਾ ਰਿਹਾ ਹੈ।
ਇੱਕ ਅਪ੍ਰੈਲ, 2020 ਤੋਂ 10 ਜੂਨ, 2020 ਦਰਮਿਆਨ ਭਾਰਤੀ ਰੇਲਵੇ ਨੇ 178.68 ਮਿਲੀਅਨ ਟਨ ਸਮਾਨ ਦੀ ਢੁਆਈ ਦੇਸ਼ ਭਰ ਵਿੱਚ ਚਲਣ ਵਾਲੇ ਮਾਲ ਢੁਆਈ ਅਪ੍ਰੇਸ਼ਨਾਂ ਦੌਰਾਨ ਕੀਤੀ।
24 ਮਾਰਚ, 2020 ਤੋਂ 10 ਜੂਨ, 2020 ਤੱਕ 32.40 ਲੱਖ ਤੋਂ ਵੱਧ ਵੈਗਨਾਂ ਨੇ ਸਪਲਾਈ ਚੇਨ ਨੂੰ ਜਾਰੀ ਰੱਖਦੇ ਹੋਏ ਸਮਾਨ ਦੀ ਸਪਲਾਈ ਕੀਤੀ। ਇਨ੍ਹਾਂ ਵਿੱਚੋਂ 18 ਲੱਖ ਤੋਂ ਵੱਧ ਵੈਗਨਾਂ ਰਾਹੀਂ ਜ਼ਰੂਰੀ ਵਸਤਾਂ ਜਿਵੇਂ ਕਿ ਅਨਾਜ, ਨਮਕ, ਖੰਡ, ਦੁੱਧ, ਖਾਣ ਵਾਲੇ ਤੇਲ, ਪਿਆਜ਼, ਫਲ ਅਤੇ ਸਬਜ਼ੀਆਂ, ਪੈਟਰੋਲੀ ਉਤਪਾਦ, ਕੋਲਾ, ਖਾਦਾਂ ਆਦਿ ਦੇਸ਼ ਭਰ ਵਿੱਚ ਭੇਜੀਆਂ ਗਈਆਂ। ਇੱਕ ਅਪ੍ਰੈਲ, 2020 ਤੋਂ 10 ਜੂਨ, 2020 ਦਰਮਿਆਨ ਰੇਲਵੇ ਨੇ 12.74 ਮਿਲੀਅਨ ਟਨ ਅਨਾਜ ਦੀ ਢੁਆਈ ਕੀਤੀ ਜਦਕਿ ਪਿਛਲੇ ਸਾਲ ਇਸ ਸਮੇਂ ਵਿੱਚ 6.79 ਮਿਲੀਅਨ ਟਨ ਅਨਾਜ ਦੀ ਢੁਆਈ ਹੋਈ ਸੀ।
ਇਸ ਤੋਂ ਇਲਾਵਾ 22 ਮਾਰਚ, 2020 ਤੋਂ 10 ਜੂਨ, 2020 ਤੱਕ ਕੁੱਲ 3,897 ਪਾਰਸਲ ਟ੍ਰੇਨਾਂ ਭਾਰਤੀ ਰੇਲਵੇ ਦੁਆਰਾ ਚਲਾਈਆਂ ਗਈਆਂ ਜਿਨ੍ਹਾਂ ਵਿੱਚੋਂ 3,790 ਟ੍ਰੇਨਾਂ ਟਾਈਮ ਟੇਬਲ ਅਨੁਸਾਰ ਚਲੀਆਂ। ਇਨ੍ਹਾਂ ਪਾਰਸਲ ਟ੍ਰੇਨਾਂ ਵਿੱਚ ਕੁੱਲ 1,39,196 ਟਨ ਮਾਲ ਦੀ ਢੁਆਈ ਹੋਈ।
ਸਿੱਖਿਆ ਮੰਤਰਾਲਾ
ਪਰੀਕਸ਼ਾ ਪੇ ਚਰਚਾ 2023 ਵਿੱਚ ਰਾਜ ਸਰਕਾਰ ਦੇ ਸਕੂਲਾਂ ਦੇ ਵਿਦਿਆਰਥੀਆਂ ਨੇ ਵੱਡੀ ਗਿਣਤੀ ਵਿੱਚ ਭਾਗੀਦਾਰੀ
ਪ੍ਰੀਖਿਆ ਦੇ ਤਣਾਅ ਵਿਰੁੱਧ ਮੁਹਿੰਮ ਨੂੰ ਸੰਸਥਾਗਤ ਰੂਪ ਦੇਣ ਅਤੇ ਇਸ ਨੂੰ “ਜਨ ਅੰਦੋਲਨ” ਬਣਾਉਣ ਲਈ ਨੈਸ਼ਨਲ ਬੁੱਕ ਟਰੱਸਟ  ਦੁਆਰਾ ਪ੍ਰਕਾਸ਼ਿਤ ਪੁਸਤਕ “ਐਗਜ਼ਾਮ ਵੌਰੀਅਰਸ” ਸਾਰੇ ਸਕੂਲਾਂ ਦੀਆਂ ਲਾਇਬ੍ਰੇਰੀਆਂ ਵਿੱਚ ਮੁਹੱਈਆ ਕਰਵਾਈ ਜਾਏਗੀ
ਪਰੀਕਸ਼ਾ ਪੇ ਚਰਚਾ  ਦਾ ਛੇਵਾਂ ਐਡੀਸ਼ਨ 27 ਜਨਵਰੀ 2023 ਨੂੰ ਟਾਊਨ—ਹਾਲ ਵਰਗੇ ਇੰਟਰਐਕਟਿਵ ਫਾਰਮੈੱਟ ਵਿੱਚ ਆਯੋਜਿਤ ਕੀਤਾ ਗਿਆ। ਇਸ ਵਿੱਚ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ ਅਤੇ ਵਿਦੇਸ਼ ਦੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਤਾ—ਪਿਤਾ ਦੇ ਨਾਲ ਗੱਲਬਾਤ ਕੀਤੀ। ਇਸ ਸਾਲ ਦੇ ਪੀਪੀਸੀ 2023 ਦਾ ਮੁੱਖ ਆਕਰਸ਼ਨ ਰਾਜ ਸਰਕਾਰ ਦੇ ਬੋਰਡ ਦੇ ਵਿਦਿਆਰਥੀਆਂ ਦੀ ਵੱਡੀ ਗਿਣਤੀ ਵਿੱਚ ਭਾਗੀਦਾਰੀ ਰਹੀ, ਜੋ 2022 ਵਿੱਚ ਲਗਭਗ 2 ਲੱਖ ਤੋਂ ਵਧ ਕੇ 16.5 ਲੱਖ ਤੋਂ ਵਧਦੀ ਹੋਈ ਇਸ ਵਾਰ ਵਧ ਕੇ ਕੁੱਲ 38.8 ਲੱਖ ਹੋ ਗਈ। ਇਸ ਤੋਂ ਇਲਾਵਾ, ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਤੋਂ ਵਿਸ਼ੇਸ਼ ਤੌਰ ’ਤੇ ਸੱਦੇ ਗਏ ਵਿਦਿਆਰਥੀਆਂ ਅਤੇ ਅਧਿਆਪਕਾਂ ਨੂੰ ਵੀ ਗਣਤੰਤਰ ਦਿਵਸ ਪਰੇਡ, ਬੀਟਿੰਗ ਦਿ ਰਿਟ੍ਰੀਟ ਸਮਾਗਮ ਆਦਿ ਵਰਗੇ ਮਹਤੱਵਪੂਰਨ ਆਯੋਜਨਾਂ ਨੂੰ ਦੇਖਣ ਅਤੇ ਰਾਸ਼ਟਰੀ ਮਹੱਤਵ ਦੀਆਂ ਥਾਵਾਂ ਦਾ ਦੌਰਾ ਕਰਨ ਦਾ ਮੌਕਾ ਮਿਲਿਆ।
ਮਾਣਯੋਗ ਪ੍ਰਧਾਨ ਮੰਤਰੀ ਦਾ ਇਹ ਪ੍ਰੋਗਰਾਮ ਅਧਿਆਪਕਾਂ ਅਤੇ ਮਾਤਾ—ਪਿਤਾ ਨੂੰ ਪ੍ਰੀਖਿਆ ਦੇ ਦੌਰਾਨ ਤਣਾਅ ਪੂਰਨ ਮਾਹੌਲ ਨੂੰ ਬਿਹਤਰ ਢੰਗ ਨਾਲ ਪ੍ਰਬੰਧਿਤ ਕਰਨ ਲਈ ਤਿਆਰ ਕਰਦੇ ਹੋਏ ਵਿਦਿਆਰਥੀਆਂ ਨੂੰ ਪ੍ਰੀਖਿਆ ਦੇ ਤਣਾਅ ’ਤੇ ਕਾਬੂ ਪਾਉਣ ਵਿੱਚ ਸਹਾਇਤਾ ਦੇਣ ਵੱਲ ਧਿਆਨ ਕੇਂਦਰਿਤ ਕਰਦਾ ਹੈ। ਇਸ ਸੰਦਰਭ ਵਿੱਚ, ਪ੍ਰਧਾਨ ਮੰਤਰੀ ਨੇ “ਐਗਜ਼ਾਮ ਵੌਰੀਅਰਸ” ਨਾਮ ਦੀ ਇੱਕ ਪੁਸਤਕ ਲਿਖੀ ਹੈ ਜਿਸ ਵਿੱਚ ਪ੍ਰੀਖਿਆ ਦੇ ਤਣਾਅ ਨੂੰ ਦੂਰ ਕਰਨ ਦੇ ਤਰੀਕਿਆਂ ਅਤੇ ਸਾਧਨਾਂ ਦੇ ਸਬੰਧ ਵਿੱਚ ਵਿਦਿਆਰਥੀਆਂ, ਮਾਤਾ—ਪਿਤਾ ਅਤੇ ਅਧਿਆਪਕਾਂ ਲਈ ਵਿਲੱਖਣ ‘ਮੰਤਰਾਂ’ ਨੂੰ ਸ਼ਾਮਲ ਕੀਤਾ ਗਿਆ ਹੈ। ਦੇਸ਼ ਭਰ ਦੇ ਵਿਦਿਆਰਥੀਆਂ ਉੱਤੇ ਪੁਸਤਕ ਦੇ ਵਿਲੱਖਣ ਪ੍ਰਭਾਵ ’ਤੇ ਗੌਰ ਕਰਦੇ ਹੋਏ ਸਿੱਖਿਆ ਮੰਤਰਾਲੇ ਦੀ ਅਗਵਾਈ ਵਿੱਚ ਨੈਸ਼ਨਲ ਬੁੱਕ ਟਰੱਸਟ  ਇੰਡੀਆ ਨੇ “ਐਗਜ਼ਾਮ ਵੌਰੀਅਰਸ” ਪੁਸਤਕ ਦਾ ਅਨੁਵਾਦ 11 ਭਾਰਤੀ ਭਾਸ਼ਾਵਾਂ ਭਾਵ ਅਸਾਮ, ਬਾਂਗਲਾ, ਗੁਜਰਾਤੀ, ਕੰਨੜ, ਮਲਿਆਲਮ, ਮਰਾਠੀ, ਉੜੀਆ, ਪੰਜਾਬੀ, ਤਮਿਲ, ਤੇਲੁਗੂ ਅਤੇ ਉਰਦੂ ਵਿੱਚ ਪ੍ਰਕਾਸ਼ਿਤ ਕੀਤਾ ਹੈ।
ਸਿੱਖਿਆ ਮੰਤਰਾਲੇ ਨੇ ਰਾਸ਼ਟਰੀ ਸਿੱਖਿਆ ਨੀਤੀ, 2020 ਸ਼ੁਰੂਆਤੀ ਕੋਰਸ, ਪ੍ਰੀਖਿਆ ਸੁਧਾਰ, ਵਿਦਿਆਰਥੀਆਂ ਦੇ ਅਨੁਕੂਲ ਕਲਾਸਾਂ, ਕਲਾ ਏਕੀਕ੍ਰਿਤ ਸਿੱਖਿਆ, ਖਿਡੌਣਾ ਅਧਾਰਿਤ ਅਧਿਆਪਨ ਕਲਾ ਆਦਿ ਦੇ ਖੇਤਰਾਂ ਵਿੱਚ ਅਨੇਕਾਂ ਨਵੀਆਂ ਪਹਿਲਾਂ ਦੇ ਨਾਲ ਕੀਤੀ ਹੈ। ਪਰੀਕਸ਼ਾ ਪੇ ਚਰਚਾ ਵੀ ਵਿਦਿਆਰਥੀਆਂ ਦੀ ਸਹਾਇਤਾ ਲਈ ਸੁਧਾਰਾਂ ਦਾ ਹੀ ਇਕ ਅਭਿੰਨ ਅੰਗ ਹੈ, ਤਾਂ ਜੋ ਕਿ ਉਹ ਆਨੰਦਪੂਰਨ ਢੰਗ ਨਾਲ ਅਧਿਕ ਆਤਮਵਿਸ਼ਵਾਸ ਨਾਲ ਪ੍ਰੀਖਿਆ ਦੇ ਸਕਣ।
ਪਰੀਕਸ਼ਾ ਪੇ ਚਰਚਾ ਨੂੰ ‘ਜਨ ਅੰਦੋਲਨ’ ਵਿੱਚ ਤਬਦੀਲ ਕਰਨ ਲਈ ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਸਾਰੇ ਰਾਜਾਂ ਦੇ ਮੁੱਖ ਮੰਤਰੀਆਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪ੍ਰਸ਼ਾਸਕਾਂ ਨੂੰ ਸਮੁੱਚੀ ਸਿੱਖਿਆ ਦੇ ਤਹਿਤ ਹਰੇਕ ਸਕੂਲ ਦੀ ਲਾਇਬ੍ਰੇਰੀ ਵਿੱਚ “ਐਗਜ਼ਾਮ ਵੌਰੀਅਰਸ” ਮੁਹੱਈਆ ਕਰਵਾਉਣ ਦੀ ਬੇਨਤੀ ਕੀਤੀ ਹੈ, ਤਾਂ ਕਿ ਜੋ ਵਧ ਤੋਂ ਵਧ ਵਿਦਿਆਰਥੀ, ਅਧਿਆਪਕ ਅਤੇ ਮਾਤਾ—ਪਿਤਾ ਪ੍ਰਧਾਨ ਮੰਤਰੀ ਦੇ ਗਿਆਨ ਅਤੇ ਦੂਰਅੰਦੇਸ਼ੀ ਦਾ ਲਾਭ ਲੈ ਸਕਣ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨੀਆਂ ਨੇ ਦੇਸੀ ਨੈਸੋਫਾਇਰਨਜੀਲ ਸਵੈਬ  ਵਿਕਸਿਤ ਕੀਤੇ
ਮਹਾਮਾਰੀ ਦੀ ਮੌਜੂਦਾ ਸਥਿਤੀ ਵਿੱਚ ਆਲਮੀ ਪੱਧਰ ‘ਤੇ ਨੈਸੋਫਾਇਰਨਜੀਲ ਸਵੈਬਸ  ਦੀ ਸਪਲਾਈ ਭਰੋਸੇਯੋਗ ਨਹੀਂ ਹੈ ਜਿਸ ਕਰਕੇ ਸਪਲਾਈ ਵਿੱਚ ਦੇਰੀ, ਵਧਦੀਆਂ ਕੀਮਤਾਂ ਅਤੇ ਪਰਿਵਰਤਨਸ਼ੀਲ ਗੁਣਵੱਤਾ ਪਾਈ ਗਈ ਹੈ।ਸੀਐੱਸਆਈਆਰ-ਨੈਸ਼ਨਲ ਕੈਮੀਕਲ ਲੈਬੋਰਟਰੀ ਪੂਣੇ ਨੇ ਕੋਵਿਡ-19 ਮਰੀਜ਼ਾਂ ਦੇ ਗਲੇ ਵਿੱਚੋ ਜਾਂਚ ਨਮੂਨੇ ਲੈਣ ਲਈ ਦੇਸੀ ਐੱਨਪੀ ਸਵੈਬ ਵਿਕਸਿਤ ਕੀਤਾ ਹੈ।ਨੈਸੋਫਾਇਰਨਜੀਲ ਸਵੈਬਲਈ ਘਰੇਲੂ ਤਕਨੀਕ ਉਪਲਬੱਧ ਕਰਵਾਉਣ ਦੀ ਲੋੜ ਨੂੰ ਸੀਐੱਸਆਈਆਰ ਨੇ ਐੱਨਸੀਐੱਲ ਵੱਲੋਂ ਅਪ੍ਰੈਲ ਮਹੀਨੇ ਦੇ ਅੱਧ ਵਿੱਚ ਪ੍ਰਵਾਨਗੀ ਦਿੱਤੀ।
ਨੈਸੋਫਾਇਰਨਜੀਲ ਸਵੈਬ ਇੱਕ ਮੈਡੀਕਲ ਉਪਕਰਣ ਹੈ ਜੋ ਗੁਣਵੱਤਾ ਦੇ ਸਖ਼ਤ ਮਾਪਦੰਡਾਂ, ਪੋਲੀਮਰ ਗ੍ਰੇਡ, ਆਕਾਰ ਅਤੇ ਸਟਰਾਲਾਇਜ਼ ਕੀਤਾ ਗਿਆ ਹੈ।ਇੱਕ ਨੈਸੋਫਾਇਰਨਜੀਲ ਸਵੈਬਪਲਾਸਟਿਕ ਦੀ ਗੋਲ ਤੀਲੀ ਉੱਪਰ ਬੁਰਸ਼ ਨੁਮਾ ਸਿੰਥੈਟਿਕ ਵਾਲਾਂ ਦੇ ਗੁੱਛੇ ਦਾ ਬਣਿਆ ਹੋਇਆ ਹੈ। ਨੈਸੋਫਾਇਰਨਜੀਲ ਸਵੈਬਨੂੰ ਫਲੌਕਿੰਗ ਪ੍ਰਕਿਰਿਆ ਰਾਹੀਂ ਬਰੀਕ ਰੇਸ਼ਿਆਂ ਨਾਲ ਗੋਲ ਇੱਕ ਸਮਾਨ ਆਕਾਰ ਦਿੱਤਾ ਗਿਆ ਹੈ ਜਿਸਦੇ ਰੇਸ਼ੇ ਦੰਦਾਂ ਵਾਲੇ ਬੁਰਸ਼ ਵਾਂਗ ਹਨ ਪਰ ਇਨ੍ਹਾਂ ਦਾ ਵਿਆਸ ਮਾਈਕ੍ਰੋਨ ਵਿੱਚ ਹੈ। ਪੋਲੀਮਰ ਵਿਗਿਆਨ ਅਤੇ ਰਸਾਇਣ ਇੰਜੀਨੀਅਰਿੰਗ ਦੇ ਵਿਗਿਆਨੀਆਂ ਦੀ ਐੱਨਸੀਐੱਲ ਟੀਮ ਵਿੱਚ ਡਾ. ਚੰਦਰ ਸ਼ੇਖਰ ਵੀ ਰੋਡੇ,ਡਾਕਟਰ ਪ੍ਰਕਾਸ਼ ਪੀ ਵੜਗਾਉਕਰ ਅਤੇ ਡਾਕਟਰ ਅਨੂਈਆ ਏ ਨਿਸਾਲ ਨੇ ਐੱਨਪੀ ਸਵੈਬ ਦੇ ਪੋਲੀਮਰ ਅਤੇ ਜੋੜ ਸਬੰਧੀ ਵਿਸ਼ੇਸ਼ਤਾਵਾਂ ਤੇ ਸਫ਼ਲਤਾਪੂਰਵਕ ਕੰਮ ਕੀਤਾ।ਇਨ੍ਹਾਂ ਵਿਸ਼ੇਸ਼ਤਾਵਾਂ ਵਿੱਚ ਮੈਡੀਕਲ ਗ੍ਰੇਡ ਦੀ ਸਮੱਗਰੀ ਜਿਹੜੀ ਕਿ ਨਿਰਮਾਣ,ਆਕਾਰ,ਪੈਕਿੰਗ ਅਤੇ ਸਟਰਲਾਈਜੇਸਨ,ਪ੍ਰੋਟੋਕਾਲ ਨੂੰ ਧਿਆਨ ਵਿੱਚ ਰੱਖ ਕੇ ਵਰਤੀ ਗਈ ਹੈ ਸ਼ਾਮਲ ਹਨ।ਐੱਨਸੀਐੱਲ ਦੇ ਨਿਦੇਸ਼ਕ ਡਾ. ਅਸ਼ਵਨੀ ਕੁਮਾਰ ਨਾਂਗੀਆ ਨੇ ਕਿਹਾ ਕਿ ਇਹ ਪੋਲੀਮਰ ਵਿਸ਼ੇਸ਼ਤਾਵਾਂ ਦੇ ਅਨੁਕੂਲਨ ਅਤੇ ਘੱਟ ਸਮੇਂ ਵਿੱਚ ਜ਼ਰੂਰੀ ਮੈਡੀਕਲ ਸਵੈਬ ਦੇ ਰਸਾਇਣਕ ਵਿਸ਼ਲੇਸ਼ਣ ਨੂੰ ਪ੍ਰਮਾਣਿਤ ਕਰਨ ਦੀ ਬਿਹਤਰੀਨ ਉਦਾਹਰਣ ਹੈ।
ਐੱਨਸੀਐੱਲ ਨੇ ਸੀਐੱਸਆਈਆਰ ਦੇ ਕੋਵਿਡ-19 ਟੈਕਨੋਲੋਜੀ ਟ੍ਰਾਂਸਫਰ ਦੇ ਦਿਸ਼ਾ-ਨਿਰਦੇਸ਼ਾਂ ਤਹਿਤ ਮੁੰਬਈ ਸਥਿਤ ਇੱਕ ਰਸਾਇਣਕ ਕੰਪਨੀ ਨੂੰ ਨਮੂਨੇ ਇਕੱਠੇ ਕਰਨ ਲਈ ਦੇਸੀ ਨੈਸੋਫਾਇਰਨਜੀਲ ਸਵੈਬ ਬਾਰੇ ਜਾਣਕਾਰੀ ਦੇਣ ਦੀ ਪ੍ਰਕਿਰਿਆ ਆਰੰਭੀ ਗਈ ਹੈ। ਨੈਸੋਫਾਇਰਨਜੀਲ ਸਵੈਬਦੀ ਰਸਾਇਣਕ ਅਤੇ ਪੋਲੀਮਰ ਸੰਰਚਨਾ ਦੀ ਪੁਸ਼ਟੀ ਤੋਂ ਬਾਅਦ ਉਨ੍ਹਾਂ ਦੇ ਵਿਆਸ, ਰੇਸ਼ਿਆ ਵਿੱਚ ਸਮਾਨਤਾ ਅਤੇ ਸਟੈਰਲਾਈਜੇਸ਼ਨ ਕੀਤੀ ਜਾਂਦੀ ਹੈ ਜਿਸ ਲਈ ਐੱਨਸੀਐੱਲ ਨੇ ਮੈਡੀਕਲ ਉਪਕਰਨਾਂ ਦੀ ਮੰਜੂਰੀ ਲਈ ਅਗਲਾ ਰੈਗੂਲੇਟਰੀ ਮਾਰਗ ਪ੍ਰਸਤਾਵਿਤ ਕੀਤਾ ਹੈ।ਉਹ ਪ੍ਰਤਿ ਦਿਨ 1ਲੱਖ ਨੈਸੋਫਾਇਰਨਜੀਲ ਸਵੈਬਦਾ ਉਤਪਾਦਨ ਕਰਨ ਦੇ ਸਮਰੱਥ ਹੋਣਗੇ।
ਵਿੱਤ ਮੰਤਰਾਲਾ
ਲਗਭਗ 685 ਕਰੋੜ ਰੁਪਏ ਦੇ ਜਾਅਲੀ ਚਲਾਨ ਤੋਂ ਲਾਭ ਲੈਣ ਵਾਲੀ ਫਰਮ ਦਾ ਪਰਦਾਫਾਸ਼ ਕੀਤਾ ਗਿਆ
ਜੀਐਸਟੀਐਨ ਅਤੇ ਈ-ਵੇਅ ਬਿੱਲ ਪੋਰਟਲਾਂ 'ਤੇ ਗੁਪਤ ਜਾਣਕਾਰੀ ਦੇ ਨਾਲ-ਨਾਲ ਅੰਕੜੇ ਵਿਸ਼ਲੇਸ਼ਣ / ਹੋਰ ਵਿਸ਼ਲੇਸ਼ਣ ਦੇ ਅਧਾਰ' ਤੇ, ਸੀਜੀਐਸਟੀ ਦਿੱਲੀ ਦੱਖਣੀ ਕਮਿਸ਼ਨਰ ਦਫ਼ਤਰ ਦੇ ਅਧਿਕਾਰੀਆਂ ਨੇ ਜੀਐਸਟੀਆਈਐਨ ਤੇ ਨਕਲੀ / ਡੰਮੀ ਕੰਪਨੀਆਂ ਲਈ ਜਾਰੀ ਕੀਤੇ ਚਲਾਨਾਂ / ਈ-ਵੇਅ ਬਿੱਲਾਂ ਦਾ ਲਾਭ ਪ੍ਰਾਪਤ ਕਰਨ ਵਾਲੀਆਂ ਫਰਮਾਂ ਦੇ ਇੱਕ ਸਿੰਡੀਕੇਟ ਦਾ ਪਰਦਾਫਾਸ਼ ਕੀਤਾ ਹੈ, ਸਿੰਡੀਕੇਟ ਵਿੱਚ ਸ਼ਾਮਲ ਅਜਿਹੀਆਂ ਫਰਮਾਂ ਦੀ ਮਦਦ ਨਾਲ ਨਕਲੀ ਚਲਾਨਾਂ ਦੇ ਜ਼ੋਰ 'ਤੇ ਅਜਿਹੀਆਂ ਜਾਅਲੀ / ਨਕਲੀ ਫਰਮਾਂ ਵੱਲੋਂ ਆਈਜੀਐਸਟੀ ਦਾ ਰਿਫੰਡ ਪ੍ਰਾਪਤ ਕੀਤਾ ਜਾਦਾ ਸੀ।
 / ਵਿੱਚ ਹੈ।
ਜ਼ਬਤ ਕੀਤੇ ਗਏ ਦਸਤਾਵੇਜ਼ਾਂ ਦੀ ਮੁੱਢਲੀਂ ਪੜਤਾਲ ਤੋਂ, ਈ-ਵੇਅ ਪੋਰਟਲ / ਜੀਐਸਟੀਐਨ ਪੋਰਟਲ 'ਤੇ ਉਪਲਬਧ ਅੰਕੜਿਆਂ / ਜਾਣਕਾਰੀ ਤੋਂ ਪਤਾ ਚਲਿਆ ਹੈ ਕਿ ਮੈਸਰਜ਼ ਬਾਨ ਗੰਗਾ ਇੰਪੈਕਸ, ਨਵੀਂ ਦਿੱਲੀ ਨੇ ਆਪਸ ਵਿੱਚ ਸਪਲਾਇਰਾਂ ਦਾ ਇੱਕ ਨੈੱਟਵਰਕ ਤਿਆਰ ਕਰਕੇ ਗੈਰ-ਮੌਜੂਦ 48 ਸੰਸਥਾਵਾਂ ਤੋਂ ਚਲਾਨ ਲਏ ਹਨ। ਆਪਣੇ ਆਪ ਨੂੰ ਅਤੇ ਇਕ ਦੂਜੇ ਨੂੰ ਆਈ ਟੀ ਸੀ ਤੇ ਪਾਸ ਜਾਰੀ ਕੀਤੇ ਗਏ ਸਨ। ਅੰਤ ਵਿੱਚ ਐਮ / ਐਸ ਬਾਨ ਗੰਗਾ ਇੰਪੈਕਸ ਨੇ ਗੈਰ ਰਜਿਸਟਰਡ ਸਪਲਾਈ ਕਰਨ ਵਾਲਿਆਂ ਤੋਂ ਖਰੀਦੀਆਂ ਚੀਜ਼ਾਂ ਦੇ ਨਿਰਯਾਤ 'ਤੇ ਵਾਪਸੀ ਦੇ ਬਦਲੇ ਵਿੱਚ, ਸਾਰੇ ਆਈਟੀਸੀ ਚਲਾਨ ਸਾਰੇ ਸਪਲਾਇਰਾਂ ਤੋਂ ਮੁੜ ਵਾਪਿਸ ਹਾਸਲ ਕਰ ਲਏ ਸਨ। ਈ-ਵੇਅ ਬਿੱਲ ਤਿਆਰ ਕਰਨ ਲਈ ਮਨਘੜਤ ਵਾਹਨ ਨੰਬਰਾਂ ਦੀ ਵਰਤੋਂ ਕੀਤੀ ਹੈ ਜੋ ਦੋਪਹੀਆ ਵਾਹਨ, ਬੱਸਾਂ, ਜੇਸੀਬੀ, ਨਿਜੀ ਕਾਰਾਂ ਅਤੇ ਐਂਬੂਲੈਂਸ ਆਦਿ ਦੇ ਪਾਏ ਗਏ ਸਨ।
ਮੈਸਰਜ਼ ਬਾਨ ਗੰਗਾ ਇੰਪੈਕਸ ਨੇ ਜਾਅਲੀ ਯੂਨਿਟਾਂ ਤੋਂ 50 ਕਰੋੜ ਰੁਪਏ  ਜੀਐਸਟੀ ਨਾਲ ਸਬੰਧਤ ਕੁੱਲ 685 ਕਰੋੜ ਰੁਪਏ ਦੇ ਅਨੁਮਾਨ  ਅਤੇ ਉਨ੍ਹਾਂ 'ਤੇ 35 ਕਰੋੜ ਰੁਪਏ  ਵਾਪਸ ਕੀਤੇ ਹਨ।
ਮੈਸਰਜ਼ ਬਾਨ ਗੰਗਾ ਇੰਪੈਕਸ ਦਾ ਪਾਰਟਨਰ ਸ੍ਰੀ ਰਾਕੇਸ਼ ਸ਼ਰਮਾ ਇਸ ਗੱਠਜੋੜ ਅਤੇ ਕੰਪਨੀ ਦੀਆਂ ਸਾਰੀਆਂ ਕਾਰਜਸ਼ੀਲ ਗਤੀਵਿਧੀਆਂ ਦਾ ਮੁੱਖ ਲਾਭਪਾਤਰੀ ਸੀ । ਸਿਹਤ ਜਾਂਚ ਅਤੇ ਕੋਵਿਡ ਟੈਸਟ ਤੋਂ ਬਾਅਦ ਉਸਨੂੰ 09.11.2020 ਨੂੰ ਗ੍ਰਿਫਤਾਰ ਕਰ ਲਿਆ ਗਿਆ ਹੈ। ਸ੍ਰੀ ਰਾਕੇਸ਼ ਸ਼ਰਮਾ ਨੂੰ ਮੈਟਰੋਪੋਲੀਟਨ ਮੈਜਿਸਟਰੇਟ ਨੇ 14 ਦਿਨਾਂ ਦੀ ਨਿਆਇਕ ਹਿਰਾਸਤ ਵਿੱਚ ਭੇਜ ਦਿੱਤਾ ਹੈ। ਇਸ ਮਾਮਲੇ ਵਿਚ ਅਗਲੇਰੀ ਜਾਂਚ ਚੱਲ ਰਹੀ ਹੈ।
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਰੇਰਾ ਅਧੀਨ 30 ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ 67,000 ਤੋਂ ਵੱਧ ਰੀਅਲ ਅਸਟੇਟ ਪ੍ਰੋਜੈਕਟ ਰਜਿਸਟਰਡ ਹਨ
ਰੇਰਾ ਅਧਿਕਾਰੀਆਂ ਵੱਲੋਂ 70,601 ਸ਼ਿਕਾਇਤਾਂ ਦਾ ਨਿਪਟਾਰਾ ਕੀਤਾ ਗਿਆ
23 ਜੁਲਾਈ, 2021 ਤੱਕ, 30 ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੇ ਰੀਅਲ ਅਸਟੇਟ ਰੈਗੂਲੇਟਰੀ ਅਥਾਰਟੀ ਸਥਾਪਤ ਕੀਤੀ ਹੈ। ਵੱਖ -ਵੱਖ ਰੀਅਲ ਅਸਟੇਟ ਰੈਗੂਲੇਟਰੀ ਅਥਾਰਟੀਆਂ ਵੱਲੋਂ ਦਿੱਤੀ ਗਈ ਜਾਣਕਾਰੀ ਅਨੁਸਾਰ, 23 ਜੁਲਾਈ, 2021 ਤੱਕ, 67,669 ਰੀਅਲ ਅਸਟੇਟ ਪ੍ਰੋਜੈਕਟਸ ਅਤੇ 52,284 ਰੀਅਲ ਅਸਟੇਟ ਏਜੰਟਾਂ ਨੂੰ ਰੇਰਾ ਦੇ ਅਧੀਨ ਰਜਿਸਟਰਡ ਕੀਤਾ ਗਿਆ ਹੈ।
ਰੇਰਾ ਉਪਭੋਗਤਾਵਾਂ ਦੀਆਂ ਸ਼ਿਕਾਇਤਾਂ ਦੇ ਨਿਪਟਾਰੇ ਲਈ ਪ੍ਰਭਾਵਸ਼ਾਲੀ ਰਿਹਾ ਹੈ। ਰਾਜ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਮੁਹੱਈਆ ਕੀਤੀ ਗਈ ਜਾਣਕਾਰੀ ਦੇ ਅਨੁਸਾਰ, ਰੀਅਲ ਅਸਟੇਟ ਰੈਗੂਲੇਟਰੀ ਅਥਾਰਟੀਜ਼ ਦੁਆਰਾ 23 ਜੁਲਾਈ, 2021 ਤੱਕ 70,601 ਸ਼ਿਕਾਇਤਾਂ ਦਾ ਨਿਪਟਾਰਾ ਕੀਤਾ ਗਿਆ ਹੈ।
ਇਹ ਜਾਣਕਾਰੀ ਹਾਊਸਿੰਗ ਅਤੇ ਸ਼ਹਿਰੀ ਮਾਮਲਿਆਂ ਬਾਰੇ ਮੰਤਰਾਲੇ ਵਿੱਚ ਰਾਜ ਮੰਤਰੀ, ਸ਼੍ਰੀ ਕੌਸ਼ਲ ਕਿਸ਼ੋਰ ਵੱਲੋਂ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
-------------------
ਵਾਈ ਐੱਸ /ਐੱਸ ਐੱਸ
(Visitor Counter : 96
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਬ੍ਰਿਕਸ ਦੇਸ਼ਾਂ ’ਚ ਪਹਿਲੀ ਬ੍ਰਿਕਸ ਰੁਜ਼ਗਾਰ ਕਾਰਜ ਸਮੂਹ  ਦੀ ਬੈਠਕ
ਕਿਰਤ ਅਤੇ ਰੁਜ਼ਗਾਰ ਮੰਤਰਾਲਾ ਦੇ ਸਕੱਤਰ ਸ਼੍ਰੀ ਅਪੂਰਵ ਚੰਦਰਾ ਨੇ ਪਹਿਲੀ ਬ੍ਰਿਕਸ ਰੁਜ਼ਗਾਰ ਕਾਰਜ ਸਮੂਹ ਦੀ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਇਹ ਬੈਠਕ 11-12 ਮਈ, 2021 ਨੂੰ ਵਰਚੂਅਲ ਰੂਪ ’ਚ ਸੁਸ਼ਮਾ ਸਵਰਾਜ ਭਵਨ ਵਿੱਚ ਆਯੋਜਿਤ ਹੋਈ। ਭਾਰਤ ਨੇ ਇਸ ਸਾਲ ਬ੍ਰਿਕਸ
ਦਾ ਪ੍ਰਧਾਨ ਪਦ ਸੰਭਾਲਿਆ ਹੈ। ਚਰਚਾ ਵਿੱਚ ਬ੍ਰਿਕਸ ਦੇਸ਼ਾਂ ਦੇ ਵਿੱਚ ਸਮਾਜਿਕ ਸੁਰੱਖਿਆ ਸਮਝੌਤਿਆਂ ਨੂੰ ਪ੍ਰੋਤਸਾਹਨ ਦੇਣ, ਲੇਬਰ ਬਾਜ਼ਾਰਾਂ ਨੂੰ ਸਰੂਪ ਦੇਣ, ਲੇਬਰ ਸ਼ਕਤੀ ਦੇ ਰੂਪ ਵਿੱਚ ਔਰਤਾਂ ਦੀ ਭਾਗੀਦਾਰੀ ਅਤੇ ਲੇਬਰ ਬਾਜ਼ਾਰ ’ ਘੰਟੇ ਜਾਂ ਪਾਰਟ-ਟਾਇਮ ਦੇ ਹਿਸਾਬ ਨਾਲ ਕੰਮ ਕਰਨ ਵਾਲਿਆਂ  ਅਤੇ ਕਿਸੇ ਸੰਗਠਨ ਨਾਲ ਜੁੜ ਕੇ ਕੰਮ ਕਰਨ ਵਾਲਿਆਂ  ਦੇ ਰੁਜ਼ਗਾਰ ਦੇ ਮੁੱਦੇ ਸ਼ਾਮਿਲ ਸਨ।
ਬ੍ਰਾਜੀਲ, ਰੂਸ, ਭਾਰਤ, ਚੀਨ ਅਤੇ ਦੱਖਣ ਅਫਰੀਕਾ ਜਿਵੇਂ ਬ੍ਰਿਕਸ ਮੈਂਬਰ ਦੇਸ਼ਾਂ ਦੇ ਇਲਾਵਾ ਅੰਤਰ-ਰਾਸ਼ਟਰੀ ਮਿਹਨਤ ਸੰਗਠਨ  ਅਤੇ ਅੰਤਰ-ਰਾਸ਼ਟਰੀ ਸਾਮਾਜਕ ਸੁਰੱਖਿਆ ਏਜੰਸੀ  ਦੇ ਪ੍ਰਤੀਨਿਧਾਂ ਨੇ ਵੀ ਆਪਣੀ ਗੱਲ ਰੱਖੀ ਅਤੇ ਏਜੇਂਡਾ ’ਤੇ ਸੁਝਾਅ ਦਿੱਤੇ । ਭਾਰਤੀ ਵਫਦ ਵਿੱਚ ਵਿਸ਼ੇਸ਼ ਸਕੱਤਰ ਸ਼੍ਰੀਮਤੀ ਅਨੁਰਾਧਾ ਪ੍ਰਸਾਦ, ਸੰਯੁਕਤ ਸਕੱਤਰ ਸ਼੍ਰੀ ਆਰ.ਕੇ. ਗੁਪਤਾ, ਸੰਯੁਕਤ ਸਕੱਤਰ ਅਤੇ ਲੇਬਰ ਕਲਿਆਣ ਮਹਾਨਿਦੇਸ਼ਕ ਅਜੈ ਤਿਵਾੜੀ , ਸੰਯੁਕਤ ਸਕੱਤਰ ਸ਼੍ਰੀ ਕਲਪਨਾ ਰਾਜਸਿੰਹੋਟ ਅਤੇ ਲੇਬਰ ਅਤੇ ਰੁਜ਼ਗਾਰ ਮੰਤਰਾਲਾ ਦੇ ਨਿਦੇਸ਼ਕ ਸ਼੍ਰੀ ਰੂਪੇਸ਼ ਕੁਮਾਰ ਠਾਕੁਰ ਸ਼ਾਮਿਲ ਸਨ। ਸਮਾਜਿਕ ਸੁਰੱਖਿਆ ਸਮੱਝੌਤੇ ’ਤੇ ਮੈਂਬਰ ਦੇਸ਼ਾਂ ਨੇ ਪ੍ਰਤਿਬੱਧਤਾ ਵਿਅਕਤ ਕੀਤੀ ਕਿ ਆਪਸ ਵਿੱਚ ਸੰਵਾਦ ਅਤੇ ਚਰਚਾ ਕੀਤੀ ਜਾਵੇਗੀ ਅਤੇ ਸਮਝੌਤਿਆਂ ’ਤੇ ਹਸਤਾਖਰ ਕਰਨ ਦੀ ਦਿਸ਼ਾ ਵਿੱਚ ਕਦਮ ਵਧਾਵਾਂਗੇ। ਆਈ.ਐਸ.ਐਸ.ਏ. ਅਤੇ ਆਈ.ਐਲ.ਓ. ਨੇ ਆਪਣੇ ਵਲੋਂ ਇਨਾਂ
ਸਮਝੌਤਿਆਂ ਨੂੰ ਅਮਲੀਜਾਮਾ ਪਵਾਉਣ ਲਈ ਹਰ ਤਰ੍ਹਾਂ ਦਾ ਤਕਨੀਕੀ ਸਹਿਯੋਗ ਦੇਣ ਲਈ ਸਹਿਮਤੀ ਜਤਾਈ । ਮੈਂਬਰ ਦੇਸ਼ਾਂ ਨੇ ਇਸ ਗੱਲ ’ਤੇ ਵੀ ਜ਼ੋਰ ਦਿੱਤਾ ਕਿ ਅੱਗੇ ਚਲਕੇ ਇਸ ਵਿਸ਼ੇ ’ਤੇ ਇੱਕ ਬਹੁਪੱਧਰੀ ਪ੍ਰਣਾਲੀ ਬਣਾਈ ਜਾਵੇ । ਸਮਾਜਕ ਸੁਰੱਖਿਆ ਸਮਝੌਤੇ ਤੋਂ ਅੰਤਰ-ਰਾਸ਼ਟਰੀ ਮਜਦੂਰਾਂ ਨੂੰ ਬਾਹਰੀ ਦੇਸ਼ਾਂ ’ਚ ਮਿਲਣ ਵਾਲੇ ਮੁਨਾਫ਼ੇ ਨੂੰ ਆਪਣੇ ਦੇਸ਼ ਵਿੱਚ ਮੁੰਤਕਿਲ ਕਰਨ ’ਚ ਸਹੂਲਤ ਹੋਵੇਗੀ। ਇਸ ਤਰ੍ਹਾਂ ਉਨ੍ਹਾਂ ਦੀ ਮਿਹਨਤ ਦੀ ਕਮਾਈ
ਵਿੱਚ ਕੋਈ ਨੁਕਸਾਨ ਨਹੀਂ ਹੋਵੇਗਾ। ਇਸਦੇ ਇਲਾਵਾ ਮਜਦੂਰਾਂ ਨੂੰ ਆਪਣੇ ਵਤਨ ਅਤੇ ਕੰਮ ਕਰਨ ਵਾਲੇ ਦੇਸ਼, ਦੋਨਾਂ ਜਗ੍ਹਾ ਟੈਕਸ ਆਦਿ ਦੇਣ ਤੋਂ ਛੂਟ ਮਿਲ ਜਾਵੇਗੀ । ਲੇਬਰ ਬਾਜ਼ਾਰ ਨੂੰ ਸਰੂਪ ਦੇਣ ਦੇ ਹਵਾਲੇ ਤੋਂ ਮੈਂਬਰ ਦੇਸ਼ਾਂ ਨੇ ਰੁਜ਼ਗਾਰ ਅਤੇ ਕੋਵਿਡ-19 ਮਹਾਮਾਰੀ ਦੇ ਦੌਰਾਨ ਜੋਖਮ ਦੇ ਮੱਦੇਨਜਰ ਵੱਖ-ਵੱਖ ਉਪਰਾਲਿਆਂ ’ਤੇ ਗੌਰ ਕੀਤਾ ।
ਲੇਬਰ ਸ਼ਕਤੀ ਦੇ ਰੂਪ ਵਿੱਚ ਔਰਤਾਂ ਦੀ ਭਾਗੀਦਾਰੀ ਦੇ ਹਵਾਲੇ ਤੋਂ ਮੈਂਬਰ ਦੇਸ਼ਾਂ ਨੇ ਪ੍ਰਤਿਬੱਧਤਾ ਜਾਹਿਰ ਕੀਤੀ ਕਿ ਔਰਤਾਂ ਦੀ ਭਾਗੀਦਾਰੀ ਨੂੰ ਪ੍ਰੋਤਸਾਹਨ ਦਿੱਤਾ ਜਾਵੇ ਅਤੇ ਉਨ੍ਹਾਂ ਨੂੰ ਸਨਮਾਨ ਦੇ ਨਾਲ ਕੰਮ ਕਰਨ ਦੀ ਸਹੂਲਤ ਮਿਲੇ। ਇਸਦੇ ਨਾਲ ਗ਼ੈਰਰਸਮੀ ਖੇਤਰ ਦੀਆਂ ਮਹਿਲਾ ਮਜਦੂਰਾਂ ਨੂੰ ਸਮਾਜਕ ਸੁਰੱਖਿਆ ਕਵਚ ਵੀ ਦਿੱਤਾ ਜਾਵੇ । ਔਰਤਾਂ ਦੀ ਭਾਗੀਦਾਰੀ ’ਤੇ ਕੋਵਿਡ-19 ਦੇ ਪ੍ਰਭਾਵ ’ਤੇ ਵੀ ਚਰਚਾ ਕੀਤੀ ਗਈ। ਗਿਗ ਅਤੇ ਪਲੇਟਫਾਰਮ ਵਰਕਰਾਂ ਅਤੇ ਮਿਹਨਤ ਬਾਜ਼ਾਰ ਵਿੱਚ ਉਨ੍ਹਾਂ ਦੀ ਭੂਮਿਕਾ ਦੇ ਮੁੱਦੇ ’ਤੇ ਮੈਂਬਰ ਦੇਸ਼ਾਂ ਨੇ ਗੌਰ ਕੀਤਾ ਕਿ ਡਿਜੀਟਲ ਲੇਬਰ ਪਲੇਟਫਾਰਮ ਕਿਸ ਤਰ੍ਹਾਂ ਅੱਗੇ
ਵੱਧ ਰਿਹਾ ਹੈ ਅਤੇ ਉਸਨੇ ਦੁਨੀਆ ਵਿੱਚ ਮਿਹਨਤ ਪ੍ਰਕ੍ਰਿਆ ਨੂੰ ਪੂਰੀ ਤਰ੍ਹਾਂ ਬਦਲ ਦਿੱਤਾ ਹੈ। ਇਨ੍ਹਾਂ ਵਰਕਰਾਂ ਦੇ ਸਾਹਮਣੇ ਆਉਣ ਵਾਲਿਆ ਚੁਨੌਤੀਆਂ ਅਤੇ ਵੱਖ-ਵੱਖ ਉਪਰਾਲਿਆਂ ’ਤੇ ਵੀ ਮੈਂਬਰ ਦੇਸ਼ਾਂ ਨੇ ਚਰਚਾ ਕੀਤੀ, ਜਿਸ ਵਿੱਚ ਸਮਾਜਕ ਸੁਰੱਖਿਆ ਪ੍ਰਣਾਲੀ ਨੂੰ ਵਿਸਥਾਰ ਦੇਣ ਦਾ ਮੁੱਦਾ ਵੀ ਸ਼ਾਮਿਲ ਸੀ। ਚਰਚਾ ਅਤਿਅੰਤ ਖੁੱਲੇ ਅਤੇ ਗੈਰ ਰਸਮੀ ਮਾਹੌਲ ਵਿੱਚ ਹੋਈ। ਮੈਂਬਰ ਦੇਸ਼ਾਂ ਅਤੇ ਅੰਤਰ-ਰਾਸ਼ਟਰੀ ਸੰਗਠਨਾਂ ਨੇ ਨ ਸਿਰਫ ਆਪਣੇ ਵਲੋਂ ਚੁੱਕੇ ਗਏ ਕਦਮਾਂ ਅਤੇ ਉੱਤਮ ਵਿਹਾਰਾਂ ਨੂੰ ਸਾਂਝਾ ਕੀਤਾ, ਸਗੋਂ ਆਪਣੀ ਚਿੰਤਾਵਾਂ ਅਤੇ ਚੁਨੌਤੀਆਂ ’ਤੇ ਵੀ ਚਰਚਾ ਕੀਤੀ ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦਾ ਯਕੀਨ ਬਹੁਪੱਖਵਾਦ ਨੂੰ ਉਤਸ਼ਾਹਿਤ ਕਰਨ ਤੇ ਅੰਤਰਰਾਸ਼ਟਰੀ ਸ਼ਾਸਨ ਢਾਂਚੇ ਦੇ ਲੋਕਤੰਤਰੀਕਰਣ ‘ਚ ਹੈ: ਉਪ ਰਾਸ਼ਟਰਪਤੀ
ਭਾਰਤ ‘ਦੁਨੀਆ ਦੀ ਫ਼ਾਰਮੇਸੀ’ ਬਣ ਚੁੱਕਾ ਹੈ’, ਦੇਸ਼ ਵਿੱਚ ਤਿਆਰ ਹੋਈਆਂ ਕੋਵਿਡ–19 ਵੈਕਸੀਨਾਂ ਪੂਰੀ ਦੁਨੀਆ ‘ਚ ਸਪਲਾਈ ਕਰ ਰਿਹਾ ਹੈ: ਉਪ ਰਾਸ਼ਟਰਪਤੀ
ਉਪ ਰਾਸ਼ਟਰਪਤੀ ਵੱਲੋਂ ‘ਅੰਤਰ ਸੰਸਦੀ ਯੂਨੀਅਨ’  ਨੂੰ ਜਮਹੂਰੀ ਸ਼ਾਸਨ ਅਮੀਰ ਬਣਾਉਣ ਦੀ ਬੇਨਤੀ
ਆਈਪੀਯੂ ਦੇ ਪ੍ਰਧਾਨ ਸ਼੍ਰੀ ਡੁਆਰਟੇ ਪੇਸ਼ਕੋ ਉਪ–ਰਾਸ਼ਟਰਪਤੀ ਨਿਵਾਸ ‘ਚ ਉਪ ਰਾਸ਼ਟਰਪਤੀ ਨੂੰ ਮਿਲੇ
ਉਪ ਰਾਸ਼ਟਰਪਤੀ ਸ਼੍ਰੀ ਐੱਮ. ਵੈਂਕੱਈਆ ਨਾਇਡੂ ਨੇ ਅੱਜ ਇਸ ਗੱਲ ਉੱਤੇ ਜ਼ੋਰ ਦਿੱਤਾ ਕਿ ਭਾਰਤ ਬਹੁਪੱਖਵਾਦ ਨੂੰ ਉਤਸ਼ਾਹਿਤ ਕਰਨ ਅਤੇ ਅੰਤਰਰਾਸ਼ਟਰੀ ਸ਼ਾਸਨ ਢਾਂਚੇ ਦੇ ਲੋਕਤੰਤਰੀਕਰਣ ਨੂੰ ਉਤਸ਼ਾਹਿਤ ਕਰਨ ਵਿੱਚ ਵਿਸ਼ਵਾਸ ਰੱਖਦਾ ਹੈ।
ਉਪ–ਰਾਸ਼ਟਰਪਤੀ ਨਿਵਾਸ ਵਿੱਚ ਅੰਤਰ–ਸੰਸਦੀ ਯੂਨੀਅਨ  ਦੇ ਪ੍ਰਧਾਨ ਸ਼੍ਰੀ ਡੁਆਰਟੇ ਪੇਸ਼ਕੋ ਨਾਲ ਗੱਲਬਾਤ ਦੌਰਾਨ ਉਪ ਰਾਸ਼ਟਰਪਤੀ ਨੇ ਲੋਕਤੰਤਰ ਅਤੇ ਸਮਾਵੇਸ਼ੀ ਵਿਕਾਸ ਦੇ ਸਿਧਾਂਤ ਪ੍ਰਤੀ ਭਾਰਤ ਦੀ ਪ੍ਰਤੀਬੱਧਤਾ ਦੁਹਰਾਈ। ਇਹ ਦੁਨੀਆ ਦੇ ਕਈ ਦੇਸ਼ਾਂ ਵਿੱਚ ਕੋਵਿਡ–19 ਵੈਕਸੀਨਾਂ ਦੀ ਸਪਲਾਈ ਕਰਦਿਆਂ ਵੀ ਪ੍ਰਤੀਬਿੰਬਤ ਹੋਇਆ ਸੀ।
ਉਨ੍ਹਾਂ ਕਿਹਾ ਕਿ ਭਾਰਤ ਨੇ 154 ਤੋਂ ਵੱਧ ਦੇਸ਼ਾਂ ਨੂੰ ਕੋਵਿਡ–19 ਨਾਲ ਸਬੰਧਿਤ ਮੈਡੀਕਲ ਸਪਲਾਈਜ਼ ਵੀ ਮੁਹੱਈਆ ਕਰਵਾਈਆਂ ਸਨ ਤੇ ਮਹਾਮਾਰੀ ਮੌਕੇ ਸਹਾਇਤਾ ਲਈ ਭਾਰਤ ਦੀਆਂ ‘ਰੈਪਿਡ ਰਿਸਪਾਂਸ ਟੀਮਾਂ’ ਬਹੁਤ ਸਾਰੇ ਦੇਸ਼ਾਂ ਵਿੱਚ ਭੇਜੀਆਂ ਗਈਆਂ ਸਨ। ਉਨ੍ਹਾਂ ਜ਼ੋਰ ਦਿੰਦਿਆਂ ਕਿਹਾ ਕਿ ਭਾਰਤ ਨੇ ਸਦਾ ਅਜਿਹੇ ਸੰਕਟਾਂ ਵਿੱਚ ਇੱਕ ਜ਼ਿੰਮੇਵਾਰ ਦੇਸ਼ ਵਜੋਂ ਕੰਮ ਕੀਤਾ ਹੈ; ਸਾਡੀ ਚਿੰਤਾ ਸਿਰਫ਼ ਵੱਧ ਤੋਂ ਵੱਧ ਜਾਨਾਂ ਬਚਾਉਣ ਦੀ ਸੀ।
ਸ਼੍ਰੀ ਨਾਇਡੂ ਨੇ ਇਹ ਨੁਕਤਾ ਉਜਾਗਰ ਕੀਤਾ ਕਿ ਭਾਰਤ 1949 ਤੋਂ ਆਈਪੀਯੂ ਨਾਲ ਸਰਗਰਮੀ ਨਾਲ ਜੁੜਿਆ ਰਿਹਾ ਹੈ ਤੇ ਚਾਹੁੰਦਾ ਹੈ ਕਿ IPU ਅਜਿਹੇ ਮਾਮਲਿਆਂ ਉੱਤੇ ਆਪਣਾ ਧਿਆਨ ਕੇਂਦ੍ਰਿਤ ਕਰੇ, ਜੋ ਜਮਹੂਰੀ ਸ਼ਾਸਨ ਨੂੰ ਅਮੀਰ ਬਣਾਉਣ। ਇਸ ਨੂੰ ਦੁਵੱਲੇ ਮਾਮਲਿਆਂ ਦੀ ਇੱਕ ਫ਼ੋਰਮ ਬਣਾਉਣ ਤੋਂ ਗੁਰੇਜ਼ ਕਰਨਾ ਚਾਹੀਦਾ ਹੈ।
ਵਿਸ਼ਵ ਸ਼ਾਂਤੀ ਨੂੰ ਉਤਸ਼ਾਹਿਤ ਕਰਨ ਵਿੱਚ ਭਾਰਤ ਦੀ ਭੂਮਿਕਾ ਬਾਰੇ ਗੱਲ ਕਰਦਿਆਂ ਉਪ ਰਾਸ਼ਟਰਪਤੀ ਨੇ ਸ਼ਾਂਤੀ ਤੇ ਜਮਹੂਰੀਅਤ ਨੂੰ ਅਜਿਹੇ ‘ਅਹਿਮ ਤੱਤ’ ਕਰਾਰ ਦਿੱਤਾ, ਜਿਨ੍ਹਾਂ ਉੱਤੇ ਆਧੁਨਿਕ ਸਮਾਜ ਖਲੋਂਦੇ ਹਨ। ਸ਼੍ਰੀ ਨਾਇਡੂ ਨੇ ਕਿਹਾ ਕਿ ਵਿਸ਼ਵ ਵਿੱਚ ਹਿੰਸਾ ਨੇ ਕਈ ਰੂਪ ਅਖ਼ਤਿਆਰ ਕਰ ਲਏ ਹਨ ਤੇ ਦਹਿਸ਼ਤਗਰਦ ਤੇ ਅੱਤਵਾਦੀ ਜੱਥੇਬੰਦੀਆਂ ਸ਼ਾਂਤੀ ਤੇ ਸੁਰੱਖਿਆ ਲਈ ਗੰਭੀਰ ਚੁਣੌਤੀ ਬਣ ਚੁੱਕੀਆਂ ਹਨ; ਇਸ ਲਈ ਸਾਰੇ ਦੇਸ਼ਾਂ ਦੇ ਆਮ ਤੇ ਟਿਕਾਊ ਵਿਕਾਸ ਲਈ ਸ਼ਾਂਤੀ ਦੀ ਸਥਾਪਨਾ ਹੀ ਪਹਿਲੀ ਸ਼ਰਤ ਹੈ।
ਇਸ ਗੱਲਬਾਤ ਦੌਰਾਨ ਰਾਜ ਸਭਾ ਦੇ ਸਕੱਤਰ ਜਨਰਲ ਸ਼੍ਰੀ ਦੇਸ਼ ਦੀਪਕ ਵਰਮਾ, ਉਪ ਰਾਸ਼ਟਰਪਤੀ ਦੇ ਸਕੱਤਰ ਡਾ. ਆਈ.ਵੀ. ਸੁੱਬਾ ਰਾਓ ਤੇ ਹੋਰ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਸਨ।